url: =2008 Constitution Dan – 436 puah huaina thu :: ZOMI DAILY\nposted on 27 August 2014 at 7:09 am Lomkholna: News, Zomi\nNLD Chairman Daw Aung San Suh Kyi leh 88 G Min Ko Naing makaiin Kawlgambup ah Dan-436 puahphat ding mipi tangkona bawl kawikawi uhi. Banghangin Dan – 436 puah huai ahiam cih Zomite in zong theihhuai hi. Dan-436 ah Kawlgam Danbupi 2008 puahnopna a’om leh Gambup Innpi MP 75% thukimna bek tawh kipuah kikheel thei ding hi cih thu ahi hi. MP 75% bek tawh kikheel thei ding hileh galkap 25% lungkim kei leh leitung bei dong kikheel ngeilo ding cihna hi- a, hih Dan-436 puahphat masakna om kei keh adangte zong kipuah thei ngeilo dinga, galkaplui party USDP leh galkap 25% in kawlgam ukcip dending cihna ahih manin NLD leh Democracy ki-ukna deihte in Dan-436 puahloh phamawh hi ci uhi.\nNipidaw ah June 10 ni Mangpi (Minister) khawmpi ah President U Thein Sein in Danbupi khat akibawl leh tawlkhat zatphot ding hoih a, tua hun sungin ahoih ahoihlohnate enin damdamin puah ding hoih hi. Leitungbup gam tuamtuamte emnleng Danbupi tawlkhat zangmasa uh a, hunla -in puah uhi ci-in Dan 436 apuahnoplohna thu gen hi. Galkap Manglianpen Sr. Gen. Min Aung Hlaing zong 2008 Danbupi kikheel kei leh galkap kuanglui dingin lutin 2015 President hiding hi cih akigen pen 2008 Danbupi puah ding aki gen ciangin galkap sungmah ah omsuak ding cih thu kiza leuleu hi.\nNLD leh 88 G makaiite 2008 Danbupi puah ding akigen ciangin Kawlgam mipi in NLD leh 88 G nungzuiin 2008 Danbupi puah ding tangkona pawi ah mi tampi apai ciangin USDP kumpi in mipi lungsim khenna dingin Kawlbiakna leh Kawlminam Kemcing Ngeina\nKawlgam innpi ah henlut uh a, Buddhist phunggyi – biakna Siate politics semsakin Kawlmi lahih leh Buddha hiding cih lungsim tawh mipi lungsim vatmai hi. Buddha biakna mipi atampen hinapi, Buddha pan biakna dang atai ding launa tawh biakna dangte ngaihsun hetlo-in amaubek kikhualna ahih manin Christian, Muslim, Hindu leh adangte Kawlgam ah lungmuamna om nawn lo hi cih kimu a, NLD, 88 G leh biakna kipawlna 100 val in deihlohna pulak hi. Biakna pansarin USDP kumpi in mipi lungsim akasak hi ci-in mipi in mu hi. Biakna dangte zong Politics ah kihel hun hi cih tangkona tawh kibang hi.\n2008 Danbupi puahnopna pen Kawlgambup mipi atamzaw lungsim ah om hi cih atheih ciangun mipi lungsim lakna dingin Kawl biakna leh Minam Kemcing ngeina guang a, Buddha baikna atamzaw kumpi tungah alungsim uh hei uhi. Kawlgam tangthu ah gambup biakna Buddha hiding hi ci-in U Nu leh adangte in ahanciam hunhunin gambup buaina piang hi. Tun zong, Kawlbaikna leh Kawl minam Kemcing ngeina akip azat nini pen Kawlgam kitapkhap ni hiding hi. Kawlgam utlua, nuamsa a kibel hiloin Kawl leh Mikangte in mualtung mite akhennenna akhennensa hi-a, hi thei hileh amau minam ciat tawh kigawm nuam ding uhi.\nKawllte inzong amau minam lehbiakna akepnop bangin minam dangte leh biakna dangte zong amau mah bangin aminam abiakna uh kem nuam zawkanlai dinga, aminamte uh tawh pumkhat suah ding kal angaklah tampi om hi. Hih thu thei hileh Minam leh Biakna Kemcing upadi bawllo dinga, mipi deihna tawh dan-436, Dan -59(S) leh adangte puahzaw ding uhi. Shan icihte Siammite hi. Kachinte Yunan ah alang om hi. Nagate in\nNagaland nei uhi. Zomite Manipur leh Mizoram ah atamzaw om hi. Karente Thaigam ah tampi om hi. Kawlminam leh Kawlbiakna Kemcing ngeina in Kawlgam hong khenkham dinga, Dan – 436 apuah kei leh Kawlgam mipi galkap khutnuai ah omdet acimtakte hangin gambuaina manawh ding hi cih mipi lauthawng hi.\nPrevious: The Last Letter of James Foley\nNext: Tulaai leitung Thuthang Tuamtuam Updates August 27, 2014


timestamp: atn

url: =Lunggulhna lian khat ~ Dr. James Dongno :: ZOMI DAILY\nLunggulhna lian khat ~ Dr. James Dongno\nposted on 17 October 2016 at 4:24 pm UTC+9:30 Lomkholna: JamesDongno, News, Politics, Zomi\nTua ahih ciangin Zomite-in nu leh pa-aa kong neih uh ZCD, GZA,TA, ZYA makaipite-in i minam aading athupi mahmah hih thu, tu khawm, maitang kituahin ong kikum peuhmah le uh cin ci-in lunggulhna lianpi leh veina lianpi tawh kong kun hi. No lo adang Zomi makai om lo hi. No nong sep kei uh leh nidang ciangin khangthakte-in ong mawh sak ding uh hi. Athu ala ong kanin, siau-in tu mahmahin announcers / news readers ding nungak-tangval navak, atei zong kholin training i kipat ding leh akisam dingte khempeuh nong vaihawm nading uh lunggulhin muanna leh lametna lianpi tawh kong kun hi. Hih lai na ngah uh ciangin na ngaihsutna uh ong thei sak le uhcin ka lung adam mahmah ding hi.


url: =Indianapolis a teeng khua makai te hong sapna tawh kizui in, September 1, 2018 (Saturday) ni-in ka teenna Nashville khuapi pan ka zi Nu Nem leh ka tapa te uh Tg. Sian Kim, leh Tg. Lian Sang in mawtaw hong hawl sak in Khuado pawi ka siim thei uh hi. Topa hehpihna tawh lam kalah haksatna om lo in tai 280 (miles) bang paina Indianapolis khuapi ka tung thei uh hi. Indianapolis ah na teeng masa pa Peter Mungpi (2011) inn ah vai hong ki tungsak in keelsa sungkua leh meh alim tuamtuam te nekhawm in gil hong vah sak mahmah uh hi. Holim na nuamtak ka zatkhop khit ciangun thu ngenkhawm in giahna ding mun hong kiseh sakna pa Khaiboih inn ah tawlnga dingin kazuan phot uh hi.\nIndiana state ka muhzia tawm\nIndianapolis khuapi ah milip buppi 872,680 kiim om in, Thalmual khuami 55, mokhak innkuan 7 na teeng uh hi. Leitang omzia zanggam suah in lampi te zong tang leh zat cingsak mahmah uh hi. 2,300,000 acres leitang vaimim ciinna in zang uh hi. Kawlgam mite sung pan van zuakna (grocery), ansai (restaurant), mawtaw zuakna (dealer) cih te tawh sum zonna nei thei tampi om in, a hizong in company nasem (employee) kitam pen hi. Khua lam mah bangin pawlpi zong eimau zat pau leh nam ciat tawh biakpiakna piakhawm uh hi.\nSeptember 2, 2018 (Sunday) zingsang ciangin inntek ten zingtung an (breakfast) lim mahmah hong bawl uh hi. Hun kipatma zingsang lamteng in khuapih te innte ah hawhin thu ngetpih ding ka lunggulh uh hi. Tg. Lalpi te inn, pa Kap Thang, leh pa Sut Piang te innthak pha man in thu ngetna zong nuamtak ka nei khawm thei uh hi. Inn leikhin a dang inn nga te ka phak nop uh hangun hunbawlna kipat ding hong naita hi. Pa Thang Suan leh pa Khaiboih te nupa thusiam hangun ansai Mini Restourant ah an lim mahmah tawh zingan hong nekpih uh hi.\nNitak lam nai 5:00pm in hun bawlna ding mun pa Peter Mungpi inn lam ka ma nawhta uh hi. Pa Sum Thang hong makaih na tawh thu kikupna (meeting) tomno ki nei masa in, “A (2) veina Thalmual Crusade & Camp” neih kik baih dingin ki lunggulh mahmah tek hi. Hunpi bawlna tawh kizomto suak pah in lasak na, thu genna tuamtuam te ki nei hi. Hih hun sungah thupi kasak deuh namthum te; (a) makai pa Thangsuan thu ngetna tawh, “Thalmual Pilna Sawm” ading MMK 900,000/- tawh panpih in khah khiatna nei uh hi. (b) makai te zodial khat ta awksak in zahtakna leh pahtawina piakna bawl uh hi. (c) kum khat sung sepna te pulakna ah cimawh te a panpihna uh kaza kha aa nasep nate uh lian thei kasa mahmah hi.\nHun bawlna nuamtak zawh khit ciangin KHUADO an tanu te huansa a lim mahmah kine khawm hi. Nitak an nekkhit teh pawisiim teng tawh maan (photo) kila khawm ngeingai ka mankhit ciangun cidam kimu kik ni ci-in khut kilen in ka kikhen ta uh hi. Nashville lam zuanin ka ciah uh a, cidam in inn lum ka tungkik uh hi. Tutung ka zinna ding uh hongsam khua makai te, zin hong do, hong buaipih Indiana khuapih tuipih khempeuh tungah ka lung uh dam mahmah hi. Topa’n thupha hong pia kimciat ta hen. Amen\n(Thalmual Innkuan Indianapolis Khuado pawi ni thugen nate lai tawh gelh kikna)\nPupa hun lai Khuado, leh Tuhun Khuado etkakna\nZomi ten kum khat in pawi thupi nih kinei hi. Tuate min in Sialsawm, leh Khuado ahi hi. Sialsawm hun lopawi khit April kha sung hi-in, Khuado hun in tuuk an lakkhit September (or) October kha sung kibawl hi. It leh ngaih te tawh innkuan thum, nga, etc,… bang kipawl in kalkhat sung bang ki omkhawm thei hi. Tuuk tuncil ahihmanin zuu kitulh sa kibak zo in a nop pen hun sung ahi hi.\nKhuado khiatna, a deihna\n1. Khuado hun sungin innsung khuasung siansuahna kinei hi. Dawi leh kau te hawlkhiat na kinei in innsung bemkawm innnuai leh sumhtawng te ciang tawh kisat in, “dawi aw, kau aw, na ni na hun cingta hi. Taikhia in na zun na ek nasia taikhia! taikhia!” ci-in ki hawlkhia gawp hi. Tua bangin meikhuah tawh kelkong lam dengin, “tai khiata ei.” ci uh hi. Khua sung munsiat na teng zong tua bang mah in ki siansuah hi.\n⦁ in zong eimau sung a om gitlohna, muhdahna, leh mawhna tawh kipawl dawimangpa lungsim hoihlo te a om leh ih ki siansuah ding ahi hi. Innkuan sung, khuasung, leh ki pawlna te ah a hoih lo nate ki siansuah in Zeisu khazih itna lungsim neih ding ahi hi.\n2. Khuado ni-in zin leh leng te an leh tui tawh do in navak uh hi. Khat leh khat an kikholh in a mau inn ciat pan anne zuusiim dingin na kisam uh hi. Nupi te’n a si sate phawkna in han ah daihawh in sasin, salung, leh zuu leh sate vapuak uh hi.\n⦁ Zin leh leng midangte nekngaih ding thupi ahihna hong lak uh hi. Vantung mite zong zin kido kha thei hi.\nPawlpi kilaih thei aa, Khua kilaih theilo\nPawlpi thupi lo a ci nuam kahi kei a, thu tuamtuam leh upna thu te hangin kilaih thei hi. A hi zongin khua leh tui hihna kilaih thei lo hi. A gentehna in kawlgam sungah tedim, kawlpi, pyidawtha, sawbua, mandalay, yangon leh gam dang America, Canada, Norway, Denmark, Germany, and Australia mun tuamtuam ah na piang zongin nang pen Thalmual khua mi mah nahi hi. Thalmual te ut loh manin khua dang min khatpeuh ki telthei tuanlo hi. Pasian hehpihna thupha tawh khua leh tui sung pan zato siavuan lam, ki ukna galkap lam, sum bawlna lam, biakna lam, leh pilna siamna nei madawk tampi mah ki om khin ta hi. Hih te in khua leh tui vang hong pia te ahi uhhi.\nPasian thupha tawh gam lian mun thupi te ah tampi tung in ih teeng khinta hi. Ih thupha te zatsiam kepsiam ding hong thupi mahmah hi. Mimal khat hoihna hangin min phatna ki kingah theih bangin, mi khat siatna hangin zong min daina kingah thei hi. Leitung mun tuam gam tuam ah ih teeng zongin ih lamh kiatna, ih pu ih pa lutang te ki phumna mun, leh ih gamh ki luah sutsut na (legacy) Thalmual khua mah ki-it in ki ngai mahmah hi. Gamdang tungsa ten kawlgam ih hawh ciangin inntekna ding leh ki saktheihpih ding mun pen khua leh tui mah na hi ding hi. Khua leh tui ki itna ih neih ngeina hoih Khuado pawi te kemcing dingin khangthak tuailai te tungah ki vaikhak phapha ih hihi. Rev. Thawng Ngaih Khup\nPrevious Post: « Thalmual gamleitang supna lianpi hong tunna leh puahphat kikna


url: =Hudson Taylor tangthu tomkim :: ZOMI DAILY\nHudson Taylor tangthu tomkim\nposted on 6 September 2014 at 1:42 pm Lomkholna: Article, Biakna\nKum 1832 in piang a, 1905 kum in si hi. China gam, Ningpo kicihna khua ah Missionary in va om hi. Kum khat tawntung Pasian thu a gen khit ciangin kuamah ngah nailo hi. Lungkia lo hi. Gen veve hi. Chinate pen thusiam thei mahmah napi uh Jesu thu sang thei mahmah lo uh hihtuak hi. Thuthak (news, leitung thu leh la tuamtuam) khawng a gen ciangin, za nuam napi uh, lungdamna thu bel zathei meello uh hi.\nNikhat, lungdamna thu a gen khit ciangin, papi khat khitui luang liangin Pasian tungah ki-ap hi. Tua papipa pen papi mawkmawk hilo hi. Buddhist biakna ah a khauhpai mahmah khat ahi hi. A khuasung uh a mite’ zahtak, tulai pau leh intellectual mahmah khat hi sawnsawn hi. Taylor in lamdang sa mahmah hi. Tua papipa dingto in teci pang hi (testimony gen hi).\n“Thuman thutak ka zon sawt ta hi. Ka pu ka pa’ khang uh a kipan ka zon uh hita hi. Ka mu kei uh hi. Confucianism ah ka zong hi. Taoism ah ka zong hi. Buddhism ah ka zong hi. Koi mah ah ka mu kei hi. Ahi zongin tunitak in Thuman thutak ka mu ta hi,” ci in testimony gen hi. Taylor bangzahtak in lungdam ding hiam.\nA zingkhawng ciang, Papipa in Taylor zawn in Buddhist biakinnah paipih hi. Tualai ah zong teci pang hi. A teci panna tungtawn in a dangkhat hong piangthak leuleu hi. Tua bangin papipa tawh kithuah in Ningpo khua-ah lungdamna thu hong tangko kawikawi uh hi.\nA lamdang mahmah pen hih ahi hi. Nitak khat Pasian thu kikumkum uh hi. Papipa in, “No Mikangte in hih lungdamna thu na zak uh a sawt ta hiam?”ci in dong hi. Taylor in, “A kum za-in paita mah ei,” cihsan huat hi. “Bang e Sia?” papipa in dong kik a, “Kum za tampi e, Sia?” a aw bang ling dedelh zawzen hi. “Ko gam-ah lah nong gen het kei uh a? Ka pu in za leh um mah ding hiven. Ka pa in zakha leh um mah ding hiven. Ki-awi taktak sam uh ciai! Bang dinga hong pai baih zawdeuh lo na hi uh hiam? “ Taylor in dawng thei hetlo a, anih un kikawi in kap ngekngek uh hi.\nPrevious: Report from Elim Resource Centre, Guwahati\nNext: Phuitong tongciam ~ Peter Suumpi\nDr. Thang Pian Thawn; Ph.D (Business) US Hawh ding\nLungdam kohna leh update na


url: =Global Buanli Family: Tulaai Leitung Thuthang tuamtuam updates September 10, 2013\nTulaai Leitung Thuthang tuamtuam updates September 10, 2013\nThumasa in Ka thuthang kaihkhopna ka iPhone5 ka nasepna zumsung ah battery tha kadiplaaitak Nakiguksak in khakcip uh ahihman in kizongthei nawnlo hi. Tua ahihman in nasepkawmtawh bangmah kitaangtheinawnlo hi. Ka Phone line peen contract beinaailo a ka iPhone 5 peen $780.00 a kalei ahihman in aline simloh ngahkiknading omlo hi.\nZomi sung ah kitaangsam sa a ong leisak or onghuhzo ding Taangvaal thahaat laai minam ading apiakhia nuam i om leh kilungdam mahmah ding hi cih kong pulaakkhia hi. Iphone keek takei leh Samsung NoteII, maw nang kilawm sakbangbang kingah hi.\nComputer maai ah tut manhunding kingahlo ahihman in iPhone tawh zunthak kawm, ann neekkawm khawlkawm a thuthang tampi kikaaikhawm hizaw a athak ineihzawh masiah thuthang maanmaan in ongkisuaksak zolo ding cihzong ongthei siam un.\n· Europe Gam Kuam lam gam 3 khualzin na vanei kawikawi ding in Kawlgam Democracy makaaipi Daw Aung San Suu Kyi 9/10/13 ni nikaai lam in Yangon International Airport pan dingkhia gemguam tasam hi. Onglawh cin nading in thunget na ah helciat leeng maw Uipi vaak haat saguh bawk tuak cihbang in aguhbawk khawng ongtuah lohnading in.\n· Norway-Burma Committee te sapna tawh 9/9/13 nipan kibawl Norway gamte kumpi kiteelzia leh Mee tang kipiakzia te encikding in 8888 makaaite Oslo khuapi 9/9/13 ni in tungkhin uh a 9/10/13 ni thapaai mee tangkhiatzia ulian kiteelzia te mitkhah lo in ending uhhi.\n· Rakhaing minam te neihsa Parties a hi 2010 gualzo RNDP leh 1990 gualzo ALD party te kigawmkhawm uh a, ALP party ci in mithakkhat 9/9/13 ni in phuakkhia uhhi. Hihbang a Rakhaing minam kheempeuh Party khat a akigawmna thu uhpeen Adang mualtungmiten zong theileh cih deihnakawm hi ci uhhi.\n· Malaysia gam Penang khuapi ah Malaysia kumpi te in inn buluh in mimanding delh uh ahihman in Kawlgam mi naseemkhat inn that tungnung pan lautaai in atuahkhiat ek aleh tuakkhial in 9/9/13 ni in sipah ci in T3 genkhia hi. Hih mipa peen UN Card neinaailo in BRO kawlmite kipawlna card bek neipan ci uhhi.\n· Syria tualgaal tawh kisai in US te in gaalkaap tha zang a vadoding peen mipi 60% deihlo hi banghang vanman khanding lau. Mipi in lungphonanei ziahziah uh ahihman in koicihding ci a alung ngaihngaih kawm un Russia in hih buaibuai sang Syria ten UN ah ahizong in US tekiang ahi zong in Chemical gaalvan acihpen onglakkhia leh acih leh Syria te zong thukimpah in azia kaai toto ahihi. President Obama in zong gaaltha tawh vado saang athu ala mahtawh thuzawhding lunggulh zaw hi.\n· Kei muhna ah bel Mineu muhding lah akua matek laumahmah kilian sak mahmah uh in ahizong gaal do ngam taktak leh adonuam kuamah ommeel lo in kamu hi. Tua ahihman in Syria tualgaal vaai apeeng pianpian ta in kamu hi.\n· Leitung ah aminthang mahmah apple company te bawlkhiat iphone athak liklek nam 2 ongsuakkhia kik taktak a a iPhone 5S leh iPhone 5c ci in mipia tuak uhhi. iPhone 5s peen khutpi meekna tawh ongkithuak pahding a, 5c ahihleh Plastic taw hi in color atuamtuam kitengthei ding hi. 5s peen 9/25/13 nipan kilei thei ziahziah ta a , 5c peen 9/13/13 nipan kilei thei ziahziah ta hi.\n· Iran gam Qom, khuapi kiang ah 9/9/13 zaan in Bus pikhat apeikia ahihman in adang Bus pi khattawh nasiatak in kitaih in mi 44 sipah in adang tampi liam uhhi ciin Iran New Agency te in taankokhia uhhi.\n· Guatemala gam ah 9/10/13 ni lokuan naseempai Bus pi khat kibung in lamkhangah pi 660 bangkikhuak ahihman in mi 43 sipah in adang 48 te nasia tak in liam mang uhhi.\nPosted by Thang Khawm Pauzomi at 2:45 AM


url: =A 2 veina GZA Tedim pan thukhentat athu deuh teng\nTulaitak Zomi atampen te santheih kipawlna in Global Zomi Alliance hi in anihveina GZA pawipi Tedim khuapi ah March 13-17,2014 sung thupi takin kinei in thangah huai mahmah hi.\nZomi te theihding thuhoih mahmah pawlkhat thukhentatna tungtawn in hong taangko khia ing.\n1.Kum 2014 Census ah kuamah kinusia hetlo in Zomi khempeuh in 914 -ZOMI gelh kim ciatdingin kikhentat hi. Hih adingin GZA Census Committee- Kalay / Tedim/ Tamu/ Tonzong / Cikha leh Kalaymyo khangsiah cihbangin kibawl a tulaitak akuan ziahziah laitak ahihi.\nHih Census vaitawh kisai in hong mapang masa ahi ZCD leh ZYA akipan akuamapeuh teng tungah lungdamna lianpi kiko a, amau nasep maban te alawhcin semsem nadingin Census Committee akiphuan hi a, amapang khawm pha mahmah ding ahihi, akilangneih ding hilo a asemkhawm dingahihi.\n2. GZA day dingin Nov 28 ni kikipsak a, ineihsak GZA Sunday pen Zomi Thanksgiving Day ahih manin tuamah a zatsuak dingin hoih kisa hi.\n3.Hongtung ding Athumveina GZA pawi pi pen Lamka khuapi dingin kikhentat hi.\n4. Kum 2014 Census ah Zomi te minam lian isuahtheih nadingin lunggulhna tawh March 28 ni in leitung bup a om Zomi khempeuh in thungetkhop ciat dingin kikhentat hi.\n5.Zogam leh Zomi itna la te Census ma in laphuak siam thei thei inhongphuah dingun kilunggulh mahmah hi.\n6.GZA 2020 - Tedim ci in kum 2020 beima tei tei in Tedim khuapi sungah taih inn hoih mahmah 500 peuhmah ibehlap zawhna dingin kilunggulh mahmah hi.\n7.Zomi te sungah pilna Foundation neihdingin hoih kisa a, thangah takin zoptoh dingin ki koih hi.\n8.Mailamah Zomi Pasian nasem te leh gam leh minam nasem te kipawlkhawm a kalsuan khop phat mahmah dingin kilungulh ciat hi.\n9. Kawlpi mi hihna aneikhin sinsen Zomi te muntuamtuam a omte igam ah hongciah na dingun sap dingin hoih kisa hi mahmah hi.\n10.Kum 2014 Census vaitawh kisai in Zomi te tenna khua khempeuh leh pawlpi khempeuh ah Hausa tungtawn leh pawlpi tungtawn in GZA mintawh lai khak ciatdingin ki bawl a kikhak ziahziah ta hi. Ahihtheih leh khua khempeuh leh pawlpi khempeuh in 914 Zomi ah gelh ciat dingin lunggulhna thukhentatna aneih theih nadingun\nkilungguh mahmah hi.\n11. Zomi te omna munkhempeuh ah laisuan 914 Zomi cih suan kim dingin hoih kisa hi.\nTutung in pawipi sungah gam tuamtuam pan kiciah ziahziah hi.\n1. UK pan\n2. US pan\n3. Singapore pan\n5. Manipur pan\n6. Mizogam gam.\n7. Zogam leh Kawlgam muntuamtuam pan zong tampi kipai khawm thei hi.\nGZA pawi adingin huhna atam pia deuh te>\n1. Singapore Zomi innkuan pan\n2. Zomi innkuan USA pan\n3. Zomi innkuan Uttah pan\n4. ZAM Malaysia pan.\n5. Mimal tuamtuam pan\n6. Innteek Local committee pan\nCensus adingin zong amun mun pan piakkhiatna kinei ziahziah a, pawipi sungin asum tangin tein 14 kingah in Census Committtee te tungah ki ap pah hi.\nHih atunga thuteng pen kaphawk khak teng leh mipi theih huai kasak mahmah teng kongkhak khiat pak hi in akicing zaw in tavuan neiteng hong pulaak lai ding uhhi.\nTutunga GZA pawi pi pen thangah mahmah ciat sa in innlam akizuan ahihi.\nDR. Do Kham hong om theih nawnloh hangin alungsim leh muhtheih dingin a innkuan pih teng hong kihel thei ahih manin kilungdam pha deuh hi.\nFinance Secretary - GZA\nPresident - Kalay GZA local Committee.


url: =Gupna ngah nadingin Mission tawh kizop kul hiam? ~ MUC\nGupna ngah nadingin Mission tawh kizop kul hiam?\nAdmin 4:37:00 PM Articles, Conference Pianna thu\n1. Gupna pen Mission(Organzation) sung bek-ah omlo hi.(Tomlakna #1)\n2. Gup ngah nading in SDA Organization tawh kizop kul cih tawh kisai:\na. Kawlgam ah SDA Conference omlo hi.\nb. MUC pen Conference himah hi. Ahizongin SDA Conference hilo hi.\n“SDA Conference hileh SDA buaisak lo ding hi. SDA Conference hi ung acih teitei uh pen mite lampial nading le SDA Pawlpi suksiat nading Dawimangpa khemna(tactic) molhtum hi.”\nNgaihsut Ding Dotna:\n1) Tua hi leh MUC in banghangin amau le amau SDA kici teitei-uh hiam?\n2) SDA hihna bang hi-a, SDA hihlohna bang hiam?\n3) MUC in Legitimate or dully organized/ GC recognized SDA Conference hi ung ci-in Pawlpi mite khem uh hiam?\n4) MUC in Official Declaration bang ci neih uh hiam?\nc. SDA Pawlpi tawh kizop kik mengmeng ding kisam hi.\n“MUC….pen Dawimangpa in SDA Pawlpi a suksiat theih nading leh SDA Pawlpi mite a lampial theih nadingin SDA Pawlpi mun suangaa thumanlopi tawh a khemna(tactic) molhtum lianpi khat ahi hi. SDA pawlpi a it takpite in SDA pawlpi tawh kizop kik menmeng ding kisam hia.”(sia mungno)\nHih teng ka tom kaih ciangin, MUC tawh kipawlna pen Dawimangpa tawh kizopna hi-a, dully organized SDA Organization adawldawl tawh kipawlna pen Pasian tawh kipawl na hi, cih khiatna a dawk ding danin na la ing. Lam dang khat tawh gen le’ng:\n· MUC tawh kizopna pen, SDA Pawlpi itlohna, Satan tawh Kipawlna hi –a Gupna lampi tungah om lo cihna hi ding hi.\n· SDA Org. tawh kizopna pen Pasian tawh kipawlna hi dinga, Gupna lampi tungah dinna hi cih suak ding hi.\nTua hi leh Pawlpi cih ciangin SDA Organization pen pawlpi cihna suak ding hi. Lai Siangtho in Pawlpi achina aspects te SDA pomzia enkim ding kisam ding hi. Gupna ngah nadingin SDA tawh kizop kul or Pasian thute um-in zui kul hi, ci ihih leh organization tawh kizopna pen bang ciang le bang ading cih theological, doctrinal le Organizational point-te panin etkak dimdiam kisam dingin ka mu hi.(sikhen)\nd. MUC in thukham (No. 8,9,10) palsat hi. Tua palsatnate pen White-color Crime nam hi. White-color Crime seel nadingin zuau phuak, khem, Pawlpi mite sumpi le sawm-a-khat zang(ih zat pen) ahih manin Pasian in awi lo ding hi.\na. Nong laigelh masa sung-a MUC Thukham palsatnate pen tu-a sungah White-color crimes na cih ciangin a nature, value/degree akibang veve a cinuam nahi hiam?\nb. Sumpi leh Sawm-akhat itzat na cih ciangin MUC le MYUM (inclusive) in zang hi aci na hiam? Or MUC bek(exclusive) in zang aci nuam na hiam?\n3. MUC in SDA Langdo:\n“Christian Pawlpi tuamtuam ahi RC, AG, ABM, UPC aki pan pawlpi tuamtuam genloh Buddhishte, Muslimte nangawn in tuni ciangciang kawlgam sungaa SDA Pawlpi bangmah hong nawngkai sak lo uh hi..... MUC makai te in SDA Pawlpi langdo aa Pasian Pawlpi neihsa a suhna, tua teng seel dinga khemna, zuauna leh phuahtawm atuamtuam te pen theipipia mawh altangnate seel , sinn sinn nawn o iin kikheel huai ....ta hi. Gupna ngah leh ngahloh pen Topa Pasian khensatna bang hi ding hi”(sia mungno)\na. SDA Langdona le langdo lo cihna-ah Organizational le Beliefs(Physical and spiritual) koizaw agen nuam na hiam? Or Anih in a gen nuam na hiam?\nb. MUC in SDA Beliefs(Doctrine) le Organization alang do hiam? MUC in bang ci dinmun nei uh hiam?\nc. RC, AG, ABM…Buddhist, Muslim etc te in SDAte langdo lo takpi mah hiam? or bangte langdo-in, bangte langdo lo uh hiam?(Nakpitak saikak-a ngaihsut ding)\nd. MUC in SDA neihsa bangte tuh uh hiam or UMM neihsa bangte tuh uh hiam? (cihte ngaihsut phat ding)\n4. Gup ngah nadingin SDA Organization tawh kizop Kul or Kisam cih tawh kisai:\n“Organization tawh kizop KUL OR KISAM cilo-in gupna dingin Lai Siangtho sunga Pasian hilh leh gen bang um-in zui leh nuntakpih ding. Tua hi leh Pasian in gup pia ding. A hizongin MUC in SDA Pawlpi langdo le nawngkai sak kawmkawm-in SDA hi ung acih pen lampialna khat hi. SDA a it, a um taktakte in SDA Pawlpi GC, DV, Union le Local Mission/Conference tawh ki zop ding kisam hi.”\na. Hih na cih na pen MUC-te Gupna adingin SDA organization tawh kizop kisam hi aci na hiam, or SDA Pawlpi tawh kipawl kizop khopna ding bek-a aci na hiam? Or anih tuak adding aci na hiam?\nb. SDA hihna pen Organization tawh kizopna bek tawh hi aci na hiam? cih telcian sak ding kong thum hi.\nAni Sagihni zangin Jesu Kumkik ding alam en den\nPS: Hih ikikupnate pen mimal kitel khialna omlo-in, MUC le MYUM buaina pan alangnih tuaka adik le akhial thute mipi in thuman ahi ding ciang amuh theihnadingin zong deih ihih manin, mimal kikona, ki eeng cihna, kimawhsakna kihello-in kikup pih ding zawn leng bang ci nasa hiam cih zong thei nuam ing.\nM leh C pen, a omthei ding a kibawl GC ki-ukna policy makaihna ahi hi. Amau tha tawh dingzote kidingsak a, GC tawh kizom hi. Amau tha tawh dingzolote zong M dinmun tawh GC tawh kizom ahi hi. Buaina om leh omlo pen Union or Div ii Spiritual Leadership tawh kisai zaw hi.\nConference ngetcil hun leh MUC hong din leuleu kum-11 bang kihal hi. Tua hunlai thute tulaitak a kinialnial khangno ten theikimlo ding hi. Tua hun a Laymen ten zon aC support a siate uh thuakna theihpi kimlo ding hi.\nUnion lamte in Conference utte gal bangin, kha hileh pumpi silehsa hileh nasiatakin hong bawlsiat mawk ciangin, conference deih makai teng, nasep khawlsak, gawi, nuntak dongtang dingin genthei takin koih uh hi. Alehtai teng molhtum siahuai pen hong suak hi. Tua khit ciangin mipite lam hong kihei uh hi. Conference deih kua teng ci-in khutlaam sak uh hi. Amau a pia nuamsa uh hihtuak lai hi. A tamzaw in deih peuh leng hong pialel inteh ci-in sincerely takin ngaihsun uh hi. Khutlam khempeuh disfellowship pia uh hi. Tua hangin maan leh maanlo tawh kisailo-in MUC hong ding khia ahi hi. Ut tawh zong kisai nawn lo hi. Teel theih zong hilo hi.\nM leh C pen Union Mission makaite leh a mai munuam ngongtatna gah ahi hi. Lammaan ngaksaklo a, a tuam omsak pen amau hizaw hi. Thu uppihte gal bang a bawl a thongsung a khum kua? Pasian kikhemzolo ding hi. Sumgolh ngentang zang a, naseem kua? Thuak hak mahmah hi. MUC aadingin, Myanmar Union pen Rome tawh hiamgamna kikimlel kasa hi.\nAhi zongin, Myanmar Union Mission pen leitungbup SDA kipawlna hilo hi, ci-in kikhamuang lel hi. Dah kei un. Gupna ngahloh ding patau kei un. Amau aading patauh huai zaw hi. Kiniamkhiat takin Upna thuguipite nataangko ngei bangun taangko lel un. Thumaan-thutak taangko nadingin leitung mun ciangtan omlo hi. Pasian aa hikhin hi.\nAbeisa hunah kumpi sialua ahihmanin sumgolh tawh naseem thei uh hi. Kuamah thu kibawl theilo hi.\nTua nangawn kumpi in hong huhu zolai hi. Tun kumpi makai hoihlo a omleh, mipite mah bangin thu kibawl thei hi. Ki-ukna kilamdang hi. Kyimon Tadensa ka-en zel hi. Black market sumkhek khawng tawh terrorist a support khawng kumpi in a theilo hilo hi. Smuggling tawh Div sum la a a khek uh nuamlua sa uh ahi hi. Tua khempeuh damdamin hong bei ding hi. Member tungpan income Tithing bekmah tawh dinloh hong phamawh kha ding hi. Tua ciangin Conference te kisek khin tading hihangh.\nA kilehkikte thu patau kei un. Tu a, paikhiate zong amau lakah hong maingal vangvanglo kha ding hi. Lungkialo-in mainawt ni.


url: = Nuntakna a khiatna pen bang ahi hiam?\nNuntakna a khiatna pen bang ahi hiam?\nDotna: "Nuntakna a khiatna pen bang ahi hiam?"\nDawnna: Nuntakna a khiatna pen bang ahi hiam? Nuntakna akhiatna, aki cin na, leh anop na pen keimah in bang ci muh thei ding ka hi hiam? Nuntakna manphat na pen kei mah in bang ci muh thei ding ka hi hiam? Mitam pi takte in hih dotna te a dong ciat uh hi. Amau te in abei sa hun te a et uh ciangin a gualzawh na uh a tam mahmah tei hangin Pasian tawh aki zopna uh bang hang in tawn semsem cih leh bang hang in a hawm pi in nungta cih a gaih sut uh ciangin a lungmang mahmah uh hi.\nKimawlna lamah miminthang mahmah khat pen kimawlna sungah a lut ding ciangin mikhat ih thu a dong ngei hi. Tua khit ciangin, amah in “tulai tak in kei pen asang pen hi hong ki ci leh ka ut hi” ci –in a dawng kik hi. A hi zongin a sangpen na mun a tun ciangin bang mah a hi tuan kei hi. Ngual zawhna ih ngah khit ciangin ihtup ih sawm nate bang mah tawh aki bang nawn kei hi. Tupna tampi tak tepen hun tawm khat a bei khit ciangin bangmah tawh aki bang nawn kei hi.\nMikhempeuh in tupna tampi a nei ciat uh hi. Amaute in tua tupna te sungah nuntakna akhiatna om ding hi ci in ngaih sun uh hi. Sumbawl na tawh ahi zong, hauhna tawh a hi zong, gualnopna tawh ahi zong, nupa ki zopna tawh a hizong, lamna leh dianna tawh a hi zong, leh midang te tungah na hoih sepna tawh a hi zongin nuntakna ih a deihna a muh theihna dingin a zong ciat uh hi. Mihing te in a hauh uh ciangin ahi zongin, kizopna hoih a neih uh ciangin ahi zongin, leh a nop sak uh ciangin thupha ngah ci in teti a pang thei uh hi. Ahi zongin amau te lungtang sungah a ki sam khat om lai hi. Amau te in along sim sung uh ah bang mah om lo bangin a ngaih sun uh hi.\nThuhilhna lai at pan in thu hilhna laibu a at laitak in “Amawkna, amawkna. Nuntakna in amawkna hi. Leitung a a om na khempeuhte in amawkna hi” (Thuhilhna. 1:2) ci a a gelh laitak in amah in a lungsim sungah hih bangin a ngaih sutman a hi thei kha ding hi. Thuhilhna lai at pa, Solomon ih hauhna pen kamtawh gen theih ding hi lo hi. Ama pilna zong ei pilna tawh teh theih ding ahi kei hi. Zi tul bang nei hi. Gamdang te en mahmah mun leh huan zong a nei lai hi. An lim an al a ne hi. Lungnop na a piang sak thei ding laamna dianna zong tampi a nei hi. Amah in ama lung gulhna teng leh hanciam nateng a ngah khit ciangin hih bangin a gen ahihi. Tua bek hi lo in “van nuai a a om mi khempeuh” mit a muh theih nuntakna nei khempeuh leh ngaih sutna khempeuh te pen a mawk na ahihi. Banghang in tua danin a mawk na hi mawk ahi hiam? Banghang hiam cih leh Pasian in tulai tak in ih theih loh nate sangin a lian zaw hong bawl sak man ahihi. Solomon in , Pasian in “eite ih lungtang sungah tawntungnate lung ngulh theih na lungtang hong nguan hi…..” (Thuhilhna. 3:11) a ci hi. Ih lungtang in “tua a ih omna pen atawn tung” a hih loh lam a thei hi.\nLaisiangtho lai bu masa penpen ahi, Piancilna sungah Pasian in ama liim leh mel sun in mihing a piangsak hi ci in ih mu thei hi (Pian.1:26). Eite in a dang na tuamtuam te sangin Pasian sun zaw ih hihna hong ngen nopna ahihi. Mihing te in mawhna sungah puk khin ahih na leh hih leitungah mawhna hang a samsiatna hong tun na pen eite in ih mu thei hi. Hih a nuai a hong ki gen thu te en suk ni. (1) Mihing te pen apawl pawl a om ding in Pasian in a bawl ahihi (Pian.2:18-25); (2) Pasian in mihing te tungah sepding tavuan a pia hi (Pian.2:15); (3) Pasian in mi hing te tawh ki muh khop na hun a nei hi (Pian.3:8); (4) Hih leitung leh leitunga aom nate a uk dingin Pasian in mihing te tungah ukna apia hi (Pian.1:26). Hih thu te a man phat na pen bang ahi hiam? Ih nuntak na sungah hih na khempeuh te ih ki cin sak ding Pasian in hong deih a hihi. Ahi zongin hih na te hangin mihing te leh Pasian kizopna hong ki sia hi. Tua ahihmanin hih leitungah samsiatna hong tung hi (Pian.3).\nLaisiangtho bu a nunung pen ahi, Mangmuhna sungah vantung thak leh leitung thak abawl kik theih na dingin Pasian in tulai tak a leitung leh vantung pen a susia ding hi ci-in ki gelh hi. Tua hun ciangin Pasianin amah tawh akhawlkhawm thu um mite kaikhawm kik ding hi. Thu-um lote a hih leh tawntung meili pi sungah a khia ding hi (Mang.20:11-15). Tua hun ciangin mawhna in thu khenna a thuak ding hi.\nMawhna om nawn kei ding hi. Kahna, natna, sihna, gimna te zong om nawn lo ding hi (Mang.21:4). Tua khit ciangin thu um mite in na khempeuh a luah ding hi. Pasian pen amau sungah om in amau te pen Pasian tate a hi ding uh hi (Mang. 21:7). Tua ahih manin Pasian hong bawlna a deihna pen amah tawh ki pawlna tua hun ciangin ih ngah kik ding hi. Mihing te mawh uh ahihmanin, Pasian tawh ki pawlna susia khin hi. Pasian in tua hun ciangin amah tawh a tawntungin aki pawl theihna dingin a bawl kik ding hi. Tua hun ciangin Pasian tawh ki khen na pen thuak hak zaw lai ding hi. Pasian a um lote a dingin Pasian in tawn tung meili pi a koih sak hi (Luke. 23:43). Pasian a um lote pen leitungah a ut bangin a nung tate a hi uh hi. Tawntung sihna meili pi leh vangam malep ih cih in bang a hi hiam?\nJESU KHAZIH TAWH NUNTAKNA A KHIATNA\nTuhun a ahizong, atawn tung a ahi zongin nuntakna a khiatna taktak pen Pasian tawh ki pawlkikna tawh in ih ngah thei bek hi. Hih ki pawlna pen Adam leh Eve te mawhna bawlna bawlna pan ki panin ih tan a hihi. Tuni in hih Pasian tawh kipawl kik theihna pen Pasian tapa Jesu Khazih tungtawn in ih ngah thei hi (Sawl.4:12; John. 14:6, John. 1:12). Mikhat pen amawhna ki sik in Jesu Khazih gumpa leh topa a a sang khempeuh te in tawntung nuntakna a ngah uh hi. ( amau te in mawhna khat zong bawl nawn lo ding uh a, Khazih tungah ki ap in mithak a suak sate a hi uh hi).\nJesu pen gumpa in zonna bek tawh in gupna a ki ngah kei hi. Nung zui khat bang in Jesu nungzuihna hang ahi zong, ama kiangpan in pilna sinna hang a hi zongin, Pasian kammal tungtawn in amah tawh hun lak khopna hang ahizong, thungetna tawhin amah tawh ki ho denna tawh ahi zong, ama hong piak thukham te zuihna hang tawh ahi zong hih nate ih sep tak ciangin nuntakna akhiatna thaman ki ngah thei pan hi. Nang pen thu um lo ahih kei leh thu um thak khat na hih leh nang leh nang hih bangin na ki gen thei ding hi. “ Hih dan a sep ding ka ut kei hi/ hoih ka sa kei hi” na ci thei kha dinghi. Ahi zongin tawm bang na sim suak lai in. Jesu in hih bangin hong ci hi.\n“Vangik pua in agim mi khempeuh te kei kiangah hong pai un. Tawldamna ka hong pia ding hi. Kahakkol la in ki suan un. Kei kiangah hong ki sin un. Bang hang hiam cih leh kei mah in dikin ka lungsim ka kiniam khiat hi. Tua bang na hih uh leh tawldamna na ngah thei ding uh hi.\nKahak kol puak nop in zong a zang hi” (Mat.11:28-30). “Amau te tawntung nuntakna a pia ding leh aki cing nuntakna apia dingin ka hong pai hi” (John.10:10). “Keima nung hong zui nuam mite in amah leh amah ki nial in ka singlamteha pua in ka nung hong zui ding uh hi. A nuntak na a it mite in a sum lawh zaw ding uh hi. Ahi zongin anun takna uh aki phalte in nuntakna a mu ding uh hi” (Mat.16:24-25). “Pasian sungah nuam un. Tua hi leh na lung gulh na khempeuh te hong pia ding hi” (Late.37:4).\nHih Laisiangtho tangte hong gen nopna pen eite in ih tel ding ahih na hong lak hi. Eite in eima ut bangin ih gam ta thei hi. Tuadan hi leh a hawm nuntakna a nei na hihi. Ahi zongin Pasian na zon leh a kicing nuntakna na ngah ding hi. Na lungsim sunga na lung gulh na teng hong pia ding hi. Lungnopna leh ki cinna zong hong pia ding hi. Bang hang hiam cih leh hong bawl Pasian in eite hong it in eite a ding a hoih pen pen hong deih sak hi. (ama hong deihsak nuntakna pen a baih pen hi lo a, a ki cing nuntak na ahihi).\nChristian nuntakna pen ih teel ding a hihi. Kimawlna en ding in ih pai ciangin tutna aman ham deuh lei le hang anai na pan hoih tak in ki en thei in tutna aman baih deuh lei le hang agamla na pan in ki en bek hi. Eite in Pasian na sep pen a nai penpen na pan in ih et ding a hihi. Ahizongin a dahhuai thu in mi tampi tak te in Pasian tawh ki gamla in nungta uh hi. Pasian na sep anai penpen na panin a ente pen Khazih nung zui taktak te a hi uh hi. Amau te pen Pasian deihna a zuih theih na dingin amau deih na anial zo te a hi uh hi. Amau te in aman a pia khin uh a hihi. (Khazih tungah aki apte ahi uh hi). Amau te in aki cing nuntakna a nei te a hi uh hi. Amau leh pen amau leh amau tungah ahi zong, midang te tungah a ahi zong, hong bawl Pasian tungah ahi zong, ki sik kik ngei lo ding hi. Nangin thaman na pia khin ta hiam?\nPiakdingin ngaih sutna na nei hiam? Na neih leh dang tak na na thuak ngei kei ding hi. Nuntakna ih a deihna leh aman phatna na nei ding hi.


url: =Khaici vawh veve :: ZOMI DAILY\nposted on 26 April 2016 at 10:17 am Lomkholna: Biakna, DavidTuang, News\nI piakkhiatnate bangci kizat cih khawng tawh buailo ding cih thu tam veipi za khinzo hi hang. Bangbang ahi zongin, leitung in siat lam a manawhna tawh kizui-in, i galpa Dawimangpa in makai tampitak ii nuntakna sungah sum zek/zat dan maan lo tawh na naksep mahmah ta hi.\nLai Siangtho in thu-um mite tungah, “Na pilvang un,” cih hong gen zel mah bangin pilvang takin khaici i vawh siam ding i lunggulh hi.\nLei hoih lohna, linglak, suanglak leh lamdungah kia-in mite’ sikgawp ding leh vasate top ding peuhin khaici i vawh khak leh pammaih mahmah ding hi. Khaici vawh veve pilvang takin lei hoihna mah teel siam ni.\n* Khaici vawhte in, “khaici-te lei hoihna-ah kia-in hong po khia a, hong khangto in gahhoih tampi agah ding leh tua a gahte gilkial dangtaakte’n gilvahna in aneih theih ding uh,” cih ngimna tawh khaici vawh ciat uh hi.\nPrevious: Cidam na ~ 4\nNext: Leitung Democracy Kikhelna tangthu tom leh Kawlgam, Zomite mailam ding


url: =Samuel Nihna 4 | Siantongluan.net\nSamuel Nihna 4\nSamuel Nihna 4 |\nSaul tapa Ishbosheth in Hebron-ah Abner a sihna thu a zak ciangin a tha kiam a, Israel-te khempeuh lungkia hi.\nSaul tapa in galsim pawlte a makai mi nih nei hi. Khatpa min Baanah hi-in, adang khatpa min Rekhab hi a, Beeroth khua pan Benjamin mi Rimmon tapate ahi uh hi. (Bang hang hiam cih leh Beeroth zong Benjamin-a-in kisim hi.\nBeeroth mite Gittaim-ah tai uh a, tuni dongin tua lai-ah peemta-in om uh hi.)\nSaul tapa Jonathan in a khezaw tapa khat nei hi. Jezreel panin Saul leh Jonathan thu hong tunin amah kum nga pha hi. Amah a cingnu in amah la-in taipih a, tuanu a nawhtaina lamin naupang kia-in a khe zaw hi. Ama min Mefibosheth ahi hi.\nTu-in Beeroth mi Rimmon tapate Rekhab leh Baanah dingkhia uh a, sun nisat hun pawlin Ishbosheth inn-ah a sun tawlngak laitakin hong tung uh hi.\nInn kongcingnu mangbuh a su khin hi a, a lusuk suakin ihmu hi. Tua ahih ciangin Rekhab leh a sanggampa Baanah simlut uh hi.\nAmaute innsungah a tun uh ciangin a lupna deisung a lupna tungah Ishbosheth lumin a om laitakin amaute in amah satin that uh a, a lu tan uh hi. Amaute in ama lu la-in Arabah lam tawnin zan tawntung pai uh a,\nIshbosheth lutang Hebron-a David kiang tunpih uh hi. Amaute in kumpipa kiangah, "Hih lai-ah, thah dingin nang a hong zong, na gal Saul tapa Ishbosheth lutang om hi. Topa in tuni-in Saul leh a suanlekhakte tungah kote to kumpipa-a dingin hong thuksak hi," a ci uh hi.\nAhih hangin David in Beeroth mi Rimmon tapate Rekhab leh a sanggampa Baanah dawngin, "Haksatna khempeuh panin ka nuntakna hong honkhia Topa a nungta ahih mah bangin,\nmi khat in kei kiangah, En in, Saul si hi, ci-in hong gen ciangin, amah thuhoih puakin kingaihsun a, ama thu puak thaman ka piakna-in amah manin Ziklag-ah ka that hi.\nMigilote in a thuman mi khat ama innsung a lupna tungah a thah ciangin note tungah ama phu hong la-in, leitung panin note hong susiazaw kan ding hilo ahi hiam?" a ci hi.\nTua ciangin David in a tangvalte thu pia a, tangvalte in amaute thatin a khut leh a khete sattan uh a, Hebron-a bual gei-ah amaute khai uh hi. Ahih hangin amaute in Ishbosheth lutang la-in Hebron-a Abner hanah a vui uh hi.\nTedim Lai Siangtho / Laibu: Samuel Nihna 4


url: =Zasankhum ciindan ~ AS Thangbawk :: ZOMI DAILY\nposted on 10 September 2018 at 11:50 pm Lomkholna: Education, News, Thangbawk\nAdeihleitang leh khuahun: Leihoih mahmahna leh tui a kivunglona deih hi. Leitangh thukna alna 5.5-6.8 ph ciang deih hi. Nitang hoihtak a ngahna mun, sun a lumna 75 degree F leh nitak khualumna 62 degree F kikal hileh zasan khum hoih mahmah hi.\nZasan kungno te a suanhun ma ni 7-10 sung nuserybed ah puahphot leng hoih hi. A kungno te letmat 4-6 hong phak ciang tuah ding hi. Khuadam hun (phalbi) laitak suankei leng hoih hi. A kungkihalna letmat 18 leh a gualkihalna letmat 24 in suan ding hi. A no suanlo in a tang zongh kituhpah thei hi. A tang a kituhpah te khukkhat ah a hoihpen kung 2 ciang hawi huai hi.\nZasankhum leh beetroot, lothangkang/san, ankampi nek cihte kiciingkhawm thei hi.\nLopa leh kiak te posak lo ding hi. Khualumna leh a nelna a kemcing dingin hamkhuh zo leng hoih hi. Nitrogen dat tam a ngahluat leh a kungleh a teh te khang ngawp aa a gah limci thei lo hi. Khualum lua, huihtamlua le zongh a piangkiam tuam hi.\nBawltawm ek lei te leh bawng ek, kel ek te pia ding hi. Tui kivungsak lo ding aa a nelkhom in pia lel ding hi.\nNatna leh lungno\nZasankhum a ne nuam lungno tampian hi. Tua te 2561 bawltawm zatui tawh kizo mahmah hi. Zateh tawh kibawl zatui kap lengzongh lungno khempeuh simang lel hi.\nNatna a ngah zasan kung khat peuhpeuh a omleh itlo ding hi. Sattan in mei sungah haltumpah ding hi. Zatep kawm sa in zasankhum ciinna sungah nasem lo ding hi. Zakhu in natna piangsak thei mahmah hi. Zatep mi na hihleh na khutsil masa inla tuaciangin zasankhum te lak ah nasem pan in.\nZasankhum pen leipan in pi 2 ciangbang sang thei hi. A namtawh kisai aa a tamzaw in ciinzawh ni 60-90 kikal in kila thei ta hi. Hoihtak puahsitset peuh leng innkuan khat meh dingin zasankhum kung 3 ciang kicing lel hi. Zasankhum te zuak dingin zongh hoih mahmah hi. A pum a lian, a moi te kideih phadiak hi.\nKhaici tang a lian a neu leh a tang hawng a sah/a pan leh ankungnam kibatlohna tungtawn in a po hun zongh kibanglo hi. Khaici te a po kim nading ni 5 pan ni 10 sawt thei hi.\nHuan sungah ciintheih ding ankung, mehteh mehngah tampi om aa tua te lakpan in pumpi taksa a’ding tha a piangsak phadiak ante thupi ngaihsut ding deihna a hihi. Hih nam sagih te pen mihingte a’dingin tha om sak mehtehmehngah te a hihi.\nZasan khum nekna le cidamna\nZasakhum (zasanpi) sungah mitang cidam nading leh mitang thahat nading dattampi kihel hi. Carrot mahbangin mitang cidamsak mahmah hi. Mitkhua muhna hoihsak hi.\nZasan khum sungah Vitamin C dat tampi mah kihel hi. Pumpi sungah natna khat peuhpeuh a lutloh nadingin hong dalsak hi.\nNupi naipaai te nek dingin thupi mahmah hi. A gil sungaa naungek thahatsak hi. A tamlua nek ding hoihlo leuleu a hihmanin naupaai numei te in kidophuai kik hi. A kilawmzah val in nek ding hilo hi.\nThauluatna kiamsak, pumpi gihna kiamsak, khaukhoihak, gilpi cidamsak, vun hoihsak/no suahsak, huihdikna cidamsak, tuap le kal te nasepna huh aa sisan paizia mansak hi. AS ThangBawk\nPrevious: Pu Pau Za Suan Gualnam (kum 64, Laitui)\nNext: Laukei in, nang adingin vantungmite kigingden hi ~ Tdkhen


url: =Cancer Natna Kidawm Tawng ~ Thu Tatuam (Siyin News)\nCancer Natna Kidawm Tawng\nWednesday, August 13, 2014 Cidamna No comments\nMihing pumpi sung ah cancer cell sia a om khangto bua le kilangh ngawl hi. Syavuan te in cancer natna nei ngawl aciciang, cancer cell te sia, son tham man ngawl lai ci nopna hi.\nMihing khat nuntaak sung cancer cell te sia 6-10 veih bangh tunh thei hi.\nZasun leang sia ngilpi uum ah om cancer cell te thatlumh aa, lungtang le nauta te siatlaw thei hi.\nDat taw hal sia cancer cell thi sak ahihang, adang tissue te zongh kisia sak hi. Zasut/ dat taw hal sia amasa sawng dam pai tu bangh ahihang, hun ngei ciang cancer te that zo nawn ngawl hi.\nCancer cell te tha apia ih anneakte kidepna in kidalna ahoi bel hi.\nCithum, Ci (Ci ango kilkelte sia camical kihel aa, tuipi tung pan avawt apawl biapbuap te hoizaw) , Khuinoai (Khuinoai sang in soyabean hoizaw) , Khuisa le voksa sang in ngasa hoi zaw, Tuhun ak te sia akhan natu za kisunh ahikom cancer natna tha pia, Ante tui le thingnga/ menga te neak kul\nIh coffee neak te sung Caffeine atam lei te ne ngawl tu tua sang in niangphan hoi zaw hi.\nIh Sa neak thaineen bua leang lungno piang sak thei, Sa neak awl/ khiam leang, cancer natna taw bo/kiam thei hi.\nOxegen (Hui thiangtho) ngaa tawn tung cancer natna sia khang vazut ngawl ahikom nisim excercise vawt in hui tam tatak diik tu thupi hi.\nMicrowave (mee-satsuana) sung palestice te zangh ngawl tu. Ih tuithawl te sia tuikhalset (Ye-khe-tit-tar) sung palastic bung te zangh leang Dioxin akici camical te piang sak aa, tuate in noai cancer piang sak hi. te zangh tawntung ngawl tu\nPalestic Antuunna-bung sang in, laina taw akivawtte in cancer natna khaam zaw hi.\nBlog Archive June (1) May (1) April (3) January (8) December (21) November (17) October (6) September (6) August (18) July (6) June (15) May (14) April (11) March (22) February (38) January (49) December (37) November (18) October (35) September (29) August (38) July (43) June (49) May (21) April (19) March (23) February (22) January (37) December (39) November (30) October (48) September (54) August (66) July (99) June (81) May (70) April (87) March (78) February (83) January (105) December (83) November (72) October (85) September (52) August (78) July (105) June (123) May (112) April (119) March (99) February (74) January (89) December (97) November (104) October (117) September (114) August (141) July (156) June (106) May (127) April (100) March (126) February (102) January (106) December (122) November (109) October (132) September (103) August (139) July (167) June (174) May (174) April (194) March (27)


url: =Malaysia, Klang Valley sungah guahtui tamluatna hangin kibuai ngeingai ~ ZD :: ZOMI DAILY\nMalaysia, Klang Valley sungah guahtui tamluatna hangin kibuai ngeingai ~ ZD\nposted on 20 March 2017 at 10:14 am Lomkholna: Malaysia, News, Sawltak, World\nMalaysia, Kuala Lumpur leh Selangor sungah aluang Klang River pen tuzingsang tuikhanggawp ahih manin kibuai mahmah cih Malay Mail Online pan kiza hi. Zanni nitaklam 4pm hunpawl akipan Klang Valley sungah guahtamlua ahih manin, Klang River sungah tui adimlet ahihi.\nKuala Lumpur khuasung aom Masjid Jamek leh Jalan Tun Perak lampite zong tuidimgawp in, 2 Meter (6.5 Feet) bang luitui te khangtokhin hi.\nCity Fire and Rescue Department Operations Chief Samsol Maarif Saibani in agenkhiatna ah zannitak 6:05pm hunpawl in Wisma Teck Lee ah tui dimgawp ahih manin, ahuhding in Hang Tuah Fire & Rescue Department panin Firefighters pawlkhat ki paisak hi ci’n genkhia hi.\nTuipen Meter 2 bang khangto ahih manin, tuihupset Suction Pump te kizang in ki hupkhiasak cihi.\nJalan Melaka aom Bank Muamalat ii innnuai Underground Car Park ah akikoih mawtaw tezong awkcik cihi. Tui Meter 1 bang khangtomawk ahih manin, mawtaw 15 bang ki lakhiatheilo in awkcip cihi.\nAmpang, Bukit Antarabangsa ahzong mi teenna Residential Homes te ii innnunglam ah mencim pawlkhat om cisawnsawn hi.\nRiverdale Park Apartment aom tezong patau ahih manin Selangor Fire & Rescue Department te kaingah zasak uh cihi. Firefighters zong honkhat kipaisakpah ci a, ahi zongin mite teenna inntepen bangmah asia acim cihbang omnaisamlo cihi.\nRelated: Guahtui tamlua ahih manin, Kuala Lumpur leh Petaling Jaya kikal mawtaw awkcip ~ ZD\nKlang River luitui khanna hangin Masjid Jamek LRT Station geiteng ahzong tui dimgawp hi. Jalan Melayu aom Little India kicihna vengkiimteng ahzong tui tamlua in, vanzuak tezong patau mahmah uhhi. ZD Sawltak #zomidaily\nPrevious: Malaysia, Perak ah Kawlgammi 2 kitawng in, khatpa temta tawh dawtlup thuak ~ ZD\nNext: Johor kumpi huangsung ah Petrol Bomb alawnphei pasal khat kiman ~ ZD\nHi Khin Lo ~ Nicholas Pau\nMalaysia ah Pasian nasem te’n ngaihsutding thongkia te vai\n21st Century Panglong (Kawlgam Tanzil-a Etpakna) ~ Pu Zokhai\nZuapa Picing ~ Thawnpu


url: =Mipi Muhpih Mopawi ~ Hau Za Cin :: ZOMI DAILY\nposted on 16 March 2016 at 7:00 am Lomkholna: Article, Hauzacin\nEngland kumpi innsungah kitenna a om peuhmah leh mipi muhpih mopawi hisak denta uh hi. A diakdiakin kumpi tokhom ah tu thei dingte. Tuate lakah Princess Diana leh Prince Charles kitenna, leh nung deuha William leh Catherine kitenna te kihel hi.\nHun lui laiin leitungbup pan et theih dingin TV cih bang omlo a, radio zong lah a om hang mopawi ki en theilo hi. Tua manin kumpi innsungah kitenna a om ciangin a maan uh bawl, puan tungah khui, nianghai leh niangbel tungah tuangsak, cih bangin mipite muh theih dingin kibawl hi. Tua hun pen colonial hun, gamkek hun ahi hi. Gamkek kumpi in a gamkekna khempeuh vuah a mipite un a kumpite uh hih bang mel pua hi cih a theihpih ding uh a deihna uh hi kici hi.\nTutung William leh Catherine te kitenna ah zong amau nupa lim nianghai tungah, puansilh tungah, niangbel tungah, laidal tungah, calendar tungah, etc cih bangin tuansak ding ahi hi. A tuansak uh ciang a pasal min leh a numei min kipatna tuangsak uh hi. Tua bang ding hi leh WC a tuansak uh kisam hi. WC cih pen mipi theihna ah ‘water closet’ ahi hi. Tua pen ek buk, toilet, washroom, etc ahi hi. Tua lah hong kilawm liang samlo ahih manin WC cilo in CW ciin kigelh hi. Numeite tungnungzawta cihna ahihpahloh hang numeite mitmul kiling leuhleuh hihtuak hi.\n1923 kumin BBC in tu laitaka Kumpinu Elizabeth II nu leh pa King George VI leh Elizabeth kiteng ding pen man zaih ding, video zaih ding a nget uh leh England kumpi in, “Zahtakna neilo mi honpi khat in zu dawn kawmin biakinn sungah kitenna siangtho na za kha unteh,” ci in phallo hi. Tu hun ciang tua banga khaam, phallo cih thadah a kikhahkhiatloh ding lau hizaw ta tawh kibang hi.\n1736 kumin Augusta in Prince Frederick tawh a kiten laitakin maizum lua in a teeknu phei tungah lua gawp kha liang hi. Amau pen a kingaisa zong hilo, a gawm uh ahih manin maizum, nervous, ciliing gawp hikha ding hi.\n1760 kumin King George III in a zi Charlotte a tenpih laitak in biakinn sungah a mopuan a lai nuai ciang tolhsuk in, a kawng ah taang bilbel a, a zingciang thukizakna ah, “Mopawi siim khempeuh in monu kawng tungsiah zi pipa Kumpipa zah mahin kimu cian hi,” ci bilbel hi. A kawng ah awk khalo hi leh bangci’n a gelh tam uh?\n1795 kumin King George IV in a nungak Caroline a tenpih ding laitak a zi ding nu kisil ngeilo lua ahih manin biakinn sung hong lut ciang ‘hiing henhan hi’ kici hi. A mopawi ni in zong kisil tuan vetlo Caroline hih tuak hi. Kumpipa zong a zi ding nu siangtho loh zia thei ahih manin kiten ma in zu na dawn khol a, na am bibiai pian hihtuak hi.\nEngland gamin a ngaihsutna vuah kumpi innkuan sungah kitenna a om peuhmah leh a zi pen melhoih mahmah ding, ngaihbang mahmah ding, kitenna hici zaw leh cih a omlo zah donga hoih leh etlawm hiding cih ahi hi. Tua bang kitenna tamlo ahih manin mipi in tua bang ‘fairy tale’ kitenna bang muh ding ngaklah mahmah uh hi.\nTu laitaka kumpinu Queen Elizabeth II in WW II zawh 1947 kum a pasal a neih ciang a kitenna paak bawk pen Westminster Abbey a Tomb of the Unknown Warrior (Galkap Theihlohte Hanmual) ah zahtakna pia in koih a, tua in amau kumpi gam mite zahtakna leh thupisakna pahtawina ngah hi. Tua kum Elizabeth II in a pasal neih ciang a ut peuh in letsong, present pia thei ding cih a pulak ciang gamsung mipi tampi in puanlum, puanza, puansilh, tampi phan in khak uh, pia uh a, kumpi inn sung present bekbek tawh dim hi. Tua ma siah pen present pia thei ding kici teng bek in pia thei a, mipi sung pan present piak ding kikham bikbek hi. BU veve lo uh hia?\nKumpinu Elizabeth II sanggamnu Margaret in pasal a neih 1960 kumin kumpi innsung pan mopawi a om ciangin gamsung mi khempeuh zong a kihel theihna ding ngaihsut sia lo hi, cih ngaihsutna hong lian mahmah hi. Margaret pasal pen mi mawkmawk khat hi a, photographer khat hilel hi. Kumpi innsung mi hilo hi. Tu masiah pen kumpi innsung mi leh kumpi innsung dang mi bek kiteng thei ding cih khat hi. Leitung pen a nuihzak huai mahmah hun na om kiukiu hi.\nEngland kumpi innkuan sung pan mopawi thupi penpen leh mipi pahtaak penpen bel Lady Diana pasal neihna mah ahi hi. July 29, 1981 niin Diana in Charles tawh kiteng uh hi. Diana lah melhoih, ngaihbang, khangno ahih manin a mu peuhmah in pakta in lungdampih uh hi. Tua zaha mipi pahtaak kitenna kumpinu innsungah om kik nawnlo ding hi a ci pawl bang om liang hi. A perfect royale fairy tale wedding kici liang hi. Ahi zongin a nupa nuntak uh deihbangin hong gina hetlo mawk hi. Charles in lawm ngaih dang a neih den manin kikhenna hong piang leltak hi. A sawtlo in Diana mawtaw tuahsia ah hong si leuleu a, mopawi thupi leh mite pahtaak penpen a mawkna hong suak tawh kibang hiau hi. Leitungbup kizel in, mipi lungsim sukha a, mihing lungsim linglawngsak hi.\n1923 kuma King George VI leh Lady Elizabeth a kitenni in America thukizakna te in, “Nungak neu lingleng khat lungdam lawplua keei in a kitenna mun ding hong tung hi,” ci in gelh uh hi. Ahi zongin tua nungak neu lingleng, lawp lua keei a mopawi bawlnu kum 101 tak nungta a, England Kumpi innkuan sungah a ki it pen leh a kipakta penpen mo a suak hi.\nTu kum 2011 April 29 ni a kiteng William zi Catherine zong a neu lingleng hangin a pi Elizabeth bangin mo hoih leh paktak huai, kumpi innkuan a lungdamsak leh a it mahmah uh mothak a hih theihlohna ding om tuanlo hi.\nWilliam a iplah, Catherine a haza simsim nungak honkhat te in bel, “Kei hizaw leng maw” ciin na mitsiinsiin ding uh a, tangval pawlkhat Catherine iplahte in bel, “Khatvei beek hong tawp kha leng maw” ciin a zu hai uh na khit pahpah ding uh hi.\nBangbang ahi zong Mipi Muhpih Mopawi hi limlim e, mate.\nPrevious: US gamsung khualzinna pawlkhat – 73\nNext: Amuanhuai mi suahnading nasep ahoih nate ki langsak


url: =Kumpi Masate 14 | Siantongluan\nKumpi Masate 14\nTua hun laitakin Jeroboam tapa Abijah a ci na hi.\nJeroboam in a zi kiangah, "Ding in la, na mel kiselin Jeroboam zi na hihlam kitheisak kei in la, Shiloh-ah va pai in. Hih mite tungah kumpi ka hihna ding thu a gen kamsangpa Ahijah tua lai-ah om hi.\nAnlum sawm, moh pawlkhat, khuaizu thawl khat keng in la ama kiangah va pai in. Naupang tungah a piang ding thu amah in nang kiangah hong gen ding hi," a ci hi.\nJeroboam zi tua bangmahin gamta hi. Amah kithawi-in Shiloh-ah pai a, Ahijah inn va tung hi. A khanghamna hangin a mitte maang ahih manin Ahijah in khua mu theilo hi.\nTua ciangin Topa in Ahijah kiangah, "En in, a tapa tawh kisai nangma kiangah thu a dong dingin Jeroboam zi hong pai hi. Bang hang hiam cih leh a tapa a ci na hi. Tua bang tua bangin tuanu tungah na gen ding hi," a ci hi. Amah hong pai ciangin numei dang khatin kineih hi.\nAhih hangin Ahijah in amah kongkhak hong tun a kheging a zak ciangin, "Hong tum in Jeroboam zi aw, bang hangin midang khat kineih na hi hiam? Nang-a dingin thugik khat kei tungah hong kipia hi.\nPai in la Jeroboam kiangah hih bangin gen in, Israel Pasian, Topa in hih bangin ci hi: "Mite lak panin nang hong liansakin ka mi Israel-te tungah makai-in kong bawl a,\nDavid suante tung panin kumpi gam balkhia-in nangma tungah kong pia hi. Ahi zongin nang pen ka thupiaknate zui-in, a lungsim khempeuh tawh kei hong zui-in ka muhna-ah a man nate bek a sem ka nasempa David na bang kei a,\nnangmah in na mai-a om mite khempeuh sangin siatna bawlzaw-in, pai-in pasian dangte leh a kisung milimte nang-a dingin bawlin ka hehna dingin nong phin a, na nung lamah kei nong paai hi.\nTua ahih ciangin en in, mi khat in a bei matengin ek a haltum mah bangin Jeroboam innkuan tungah siatna tungsakin, sal leh sal a hilo mi a kibangin pasal khempeuh Jeroboam innkuan panin ka susia ding a, Israel sungah Jeroboam innkuan ka beisiangsak ding hi.\nTua ahih ciangin Jeroboam mi, khuapi sunga a si mi peuhpeuh uite in ne ding a, gamlakah a si mi peuhpeuh huihlak vasate in ne ding hi. Bang hang hiam cih leh Topa in gen khin hi," ci hi, ci-in a gen hi.\n"Tua ahih ciangin ding in la na inn-ah ciah in. Na khua na tun ciangin na tapa si ding hi.\nTua ciangin Israel mi khempeuh ama hangin kapin vui ding uh hi. Bang hang hiam cih leh Israel Pasian, Topa tungah a lungkimhuai na khat Jeroboam innkuan sung panin ama tungah kimu ahih manin Jeroboam sung panin amah bek mah hanah kivui ding hi.\nTua thamloin tuni-in Jeroboam innkuan a beisak ding, Israel-te tungah kumpi khat Topa in ama-a dingin khangsak ding hi. Tua huna kipan\ntui sunga pumpeeng a kilin mah bangin Topa in Israel mite vatin amau pute pate tungah a piak hih gam hoih panin Israel zunglot ding a, Eufratis gun galkhatah amaute thehthang ding hi. Bang hang hiam cih leh amaute in Asherah milimte bawlin Topa a hehna dingin phin uh hi.\nTua ciangin ama khialhna leh Israel-te a khialhsakna ahi Jeroboam khialhna hangin amah in Israel nusia ding hi," a ci hi.\nTua ciangin Jeroboam zi dingin kihemkhia a, Tirzah-ah a ciah hi. Amah inn tungin sangkil a kan laitakin naupang a si hi.\nTua ciangin a nasem kamsang Ahijah tung tawnin Topa thugenna tawh kizui-in Israel mi khempeuh in amah vui-in ama hangin a kap uh hi.\nTu-in Jeroboam gamtatna a omlaite, a galsimna leh a gam uknate, Israel Kumpite Khang Tangthu Laibu sungah kigelh hi.\nJeroboam uk hun sung kum sawmnihlenih ahi hi. Tua ciangin amah si a, ama tangin a tapa Nadab in a uk hi.\nTu-in Solomon tapa Rehoboam in Judah-ah uk hi. Gam uk dingin a kipatin Rehoboam kum sawmlilekhat pha a, a min koihna dingin Topa in Israel minam khempeuh sung panin a teelkhiat khuapi Jerusalem-ah amah in kum sawmlesagih sung uk hi. Ama nu a min Naamah hi a, Ammon mi ahi hi.\nTua ciangin Judah mite, Topa muhna-ah a sia gamta uh a, a pu a pate khempeuh uh hih sangin a tamzaw-in amau khialhnate uh tawh ama hazatna ding piangsak uh hi.\nBang hang hiam cih leh amaute in amau-a dingin mualtunga biaknate, biakna songte leh mual sang tung khempeuh leh singniim nuai khempeuhah Asherah milimte bawl uh a,\nbiakna phualte-ah numei-pasal paktat pawlte zong om uh hi. Topa in Israel mite mai-ah a hawlkhiat minam dangte gamtatna a kihhuai khempeuh bangin amaute gamta uh hi.\nKumpi Rehoboam kum ngana kumin Jerusalem a sim dingin Egypt kumpi Shishak hong kuanto hi.\nAmah in Topa biakinn-a van manphate leh kumpipa inn-a van manphate lakhia hi. Amah in na khempeuh lakhia hi. Amah in Solomon bawlsa kham lumte khempeuh zong la hi.\nTua ciangin Kumpi Rehoboam in tuate tangin sumngo lumte bawl a, kumpipa inn kongkhak a cing inncing uliante khutsungah tuate a ap hi.\nTopa biakinn-ah kumpipa a pai simin inncingte in tuate pua-in, tua ciangin inncinna inndei sungah tuate koihkik zel uh hi.\nTu-in Rehoboam gamtatna a omlaite, leh a sep khempeuh, Judah Kumpite Khang Tangthu Laibu sungah kigelh hi.\nTua ciangin Rehoboam leh Jeroboam kikalah galkidona om tawntung hi.\nTua ciangin Rehoboam si a, David khuapi sungah a pate tawh kivui hi. Ama nu a min Naamah hi a, Ammon mi ahi hi. Tua ciangin ama tangin a tapa Abijam in a uk hi.


url: =Zuauphuah siam nungaknu :: ZOMI DAILY\nposted on 29 December 2017 at 11:10 am Lomkholna: JobCinpi, News\nNungak melhoih mahmah khat a inn sungah ihmu in a om’ laitakin guta khat a inn sungah hong lut hi. Gutapa in sum le innsung vanmanpha tampite a lak khit ciangin nungaknu mu a, iplah a hih manin tua nungaknu mawhpih dingin lupna tunvah pai hi. A khut tawh nungaknu lemcip a hih manin nungaknu kipek zo nawn lo hi, tua laitak in nungaknu in ngaihsut khat hong nei a, hehpihna tawh hong thum ing, va neihsate na ut leh la inla kei ka hih leh bang mah hong cih kei in, ci hi.\nGutapa in , ha ha ha, a hai hongsa na hiam, nang bang a nungak melhoih khat, hi’bang hunlem ah hong luppih kei leng kei sang a hai zaw om nawn ding a hia, na neihsate nong pia kei zongin kong luppih khit teh ka’ngah ding hi veve lel ci in dawng hi. Tua nungaknu in, hi hi, hih vante pen nang a ding hi mah hi. A hi zongin hih vante pen nang a hi phial mah leh kei tawh lumkhawm le cin khakhat zong zang man nawn lo ding hi teh, kei pen a lamdang mahmah natna khat a nei ka hi a, tua manin kanu kapate in hih innpi sungah kei kia bek hong koih uh ahi hi.\nNgaihsun dih ve, ka mel zong hoih mahmah napin bang hangin pasal nei lo ka hiam, bang hangin neihsa hau mahmah napin ka inn sungah nasem mi om lo a hiam, cih leh ka natna pen nasia mahmahta a hi manin ka kiang a om mite zong huih panin kilawh thei ahi. Tua manin ka kiangah kua mah om nuam nawn lo uh hi.\nHih natna tawh a si dingte pen a sihma in a pumpi uh uih gawp masa a ,a hingtangin muat uh hi. Nang zong a manlangin kakiang panin kihemkhia meng in, na zi na tate lawh ding hi teh, na lawmngaihte na lawhma in paikhia meng in, ci hi. Nungaknu kammal gutapa in a zak ciangin a a van guk dingte zong la man nawn loin manlangtak in tua inn panin tai khia vingveng pah hi. A hunzui in haksatna pelh siamin\nJob Cin Pi\nPrevious: Ni Suahna leh Nitumna kigamlatna thu (the east-west continum/nuum)\nNext: New York khuasung aom Apartment khat meikang, mi 12 si in tampi liam


url: =Sunsiah khamlo ~ Hau Za Cin :: ZOMI DAILY\nposted on 15 April 2016 at 7:00 am Lomkholna: Article, Hauzacin\nKhe tawh khual ka zin na uh ciang liangko tungah i puak van zong gik khinzo ahih manin sunsiah kipua zo nawnlo hi. Puak zawhloh thutuam hi in mun pawlkhat ah sunsiah puak ding a lem hetloh hun om hi. Hih ka khualzin hun un ka u numei tawh a tano kum 1 pha ciil tawh ka hih man un naupang lampai zolo pen liangko ah kipua ahih manin sunsiah puak behlap ding hong lem mello hi. Tua manin zing ann nek khit ciang kidingkhia a, sunsiah nek hun ciang tunna khua peuh ah sunsiah kizong tawm ahi hi.\nBuh lak khit, phalbi nisa mahmah hita a, zan ciang vot mahmah hi. December kha ahih manin Christmas zong nai mahmahta hi. Ann lak khit ahih manin ann nek ding a kicin mahmah laitak ahi hi. Ahi zongin sunsiah ka kham kei uh hi.\nInntekte in zong hong pia nuamlo hi hetlo, ka nek dinguh hong deihsaklo hi vetlo, hong pia nuamlua, hong nekngaihlua, midang theihloh zong hilo, theih ngei, muh ngei, khua tuampi zong hilo hi. Ahi zongin amau zong ahih theihzah val uh a cihna ding om tuanlo hi. Ka khamloh ding uh a theih uh ciang huan kik ding geel uh a, ahi zongin lampai lai ding ka hih manun kingak manlo ding hi. Amau zong kisuanglah, koh zong lah kisuanglah sem… ahih hang tun ka ngihsut kik ciang, a kisuanglah ding pen koh hilo, amau zong hilo, midang khat na hi gige hi.\nInntekte in zong a bel neih lianpen uh tawh zingann a huan uh hi a, amau zong zin leh leng nei thei den uh ahih manin ann a tam huan dente ahi uh hi. A taktak in a buh bel uh pen a lianzaw, a golzaw khat a neih uh. Ahi zongin kizang thei nawlo ahih manin a neuzaw a zat uh kul a, a thak lah lei kik man nailo uh ahih manin ‘ann khing’ kicinglo ahi hi. Amau khialhna hilo, ko khialhna zong hilo, a dang, a hang khat om hi.\n“Ka gil uh vah lel ei, ka masuan uh tungzo peuhmah nung” ka cih uh leh, inntek nu in: “Buh bel golpi ka neih uh himah hiven sangnaupangte in hong dawtvang sak uh a, kizang thei nawnlo akei” hong ci hi. “En ve vua hih bang hi” ciin hong lakhia a, ka et uh leh temta tawh a kisun vang zengzang bel hoih mahmah khat ahi hi. Lamdang sa pian, ahih hang sangnaupang a cih kuate hiam cih bel ka thei kei a, sangnaupang pawlkhat pen kheltat thei mah uh aive cih bek ka lungsim ah ka ngaihsun hi. Tuni dong a deihna ka tel tuan kei hi.\nTua ni in inntek te in a zingbel gol pen uh tawh buh na huan in hileh (zingbel gol pen a sialo na hilai zenleh), koh tua ni a khualzin teng in sunsiah ka khamloh nading uh thu a om hetlo ana hileltak hi.\nTuni in tua inntekte in zingbel gol a lei kik khit ding uh ka lamen a, zin leh leng a deidan vetlo, mi khempeuh a khual mahmah, a it mahmah innkuan ahih man un a zin leh lengte uh gilkial in a ciah ding uh ka um nawn kei hi. Tua ni a amau siamloh hilo, ahanciam uh hang ahi thei vetlo, akici thei vetlo sunsiah kihawmthawh pian hanga lungnuamlo a om innteknu mel ka mitkha ah ka mangngilh thei kei hi.\nPrevious: US gamsung khualzinna pawlkhat – 103\nNext: Nupite’ theih dinga kilawm (2)\nNisim in hong suaksak vuau.


url: =30. Huan Sungah | In the Garden ~ MUC\n30. Huan Sungah | In the Garden\nAdmin 10:13:00 PM Articles, Christian Hymnte Tangthu\n30. Huan Sungah\nC. Austin Miles (1868-1946) C. Austin Miles (1868-1946)\n1912 kumin music publisher Dr. Adam Geibel in C. Austin Mile’ tung pan lamal dawng khat ngen hi. A aw-suah mahmah nem ngiingeii a, a taang a gual khempeuh ah hehpihna dim-in, lam-etna a nei lo mite lam-etna pia a, a gim mite tawldamna a pia ding la khat a phuah nadingin ngen hi.\nHih la phuakpa C. Austin Miles pen manzaih (photography) a uk mahmah khat ahi hi. Sum a hauh loh hangin sum kholkhol a, a tawpna ah khuamial khan (inndei) khat nei zo sam-a, mi’ zatlui van pawlkhat zong lei zo hi. Tua ahih manin sum tampi bei khol lo-in a uk mahmah man zaihzaih-a tua mante ama’ inndei sungah sawp thei hi. La zong phuak thei zel-a, la a phuah ma-in Laisiangtho sim dena, a Laisiangtho simna tungtawn-in ngaihsutna hoih nono ngah den hi. A zaihsa mante a sawpna inndei mial sungah a tuam vilvel-in Laisiangtho sim nading meivak khat bawl-a, a man sawpte a ngak kawmin Laisiangtho sim den hi. “Suangtang khat tawh vasa nih a man” bangin kingaihsun hi – ama’ ukna lah semkawm thei-in Gospel la phuah nading ngaihsutna hoih lah ngah hi.\n1912 kum March kha sung ni khat, a manzaihna vanteng leh a organ koihna a mial bikbek inndei sung khat-ah tu hi. Aman sawpte a ngak kawmin a hih ngei mahbangin a Laisiangtho la-in sim hi. John 20 sung sim hi. Thawhkik ni zingsanga i Topa leh Mary kimuhna thu sim hi.\nTua Laisiangtho mun a sim kawmkawmin a pumpi mahmah-a tua huan sunga om tawh kibangin i Topa leh Mary kimuhna leh kihonate a mit mahmah-a mu tawh kibang hi. A gamtatna khempeuh uh mu-in, i Topa kimlaii huancingpa sa-a a hopihina Mary’ kammalte a bil-in za a, i Topa in, “Mary” ci a a sapna za-in, Topa’ aw a zak cianga Mary in “Rabboni” ci-a i Topa’ mai-a a khukdinnate a mit-a mu bang lianin om hi.\nTua banga a sim Laisiangtho thu ah lunglut lua a, kiim leh paam phawk lo-a a omna panin thakhat-in khuaphawkvat hi. A khut sungah a Laisiangtho len tentan hi. Tua banga a om laitakin amah leh amah kingaihsun a, “Hih pen tuma kum 2,000 lai-a thupiang hi bekmawk lo-a nisima i Christian kalsuanna i cih nisim-a i Topa tawh kikholhkhopna hi mawk veh e” ci-in a thakin mu thei hi. A lungsim sungah tua banga ngaihsutna a sat lai mah in hih lamalte gelhkhia mengmenga a nitak ciangin a la-aw ding phuak hi. Billy Sunday in cialpi a bawlna khempeuh ah la makai Homer Rodeheaver in hih la sa dena “Gamlapi Mual Tungah” cih la zoma kideihpen hi den hi.\nAma’n hong tonpih, Ama’n hong hopih,\nKei’ a hi teh, Ama’n hong ci;\nKa omkhawm uh ciang O!tua nuamna lian,\nKuama’n ciam kha ngei lo hi.\nArticles Christian Hymnte Tangthu


url: =Lungsim “HOIH IN” Ngaihsut sia “KHUAK” ki khelsak tading ~ Hau Thang :: ZOMI DAILY\nposted on 5 February 2016 at 7:00 am UTC+9:30 Lomkholna: Hauthang, News\nMinam kiciantel diktak in ahong dingtota ZOMI cih tinten na pen neihsa sum kicin man hilo, pilna kici’n man zonghilo, minam min itna lungsim hoih sinpha mahmah na pan ahihi. Abeisa hun in akilung kaka hun ahihi. Banghang hiam cih leh ZOMI cih minlawh lian ding in tu a hong pantah Zomi mipil misiam ih neih teng pen Kawl leh Vai namdang lak ah khat leh nih kihel kiukiau ahihi. Mipil neih sun teng mihau tate Company nei te sung pan akhangkhia hipeuh mah lo in Zogam Mualdawn laaho, thaangling lak a simsi, baalsi cianglawh tawh akilui an nam te ane Zomi sung pan hong khangkhia ahihi. Hih bang mun pan hongkhangkhia Zomi te Lungsim hoih na in tuhun khangthak ah’ angah kimu tading in Ni hong suak hi.\nLungsim “HOIH IN”\nNidang hun pan in Zomi cih minsapna namdangten hongneih loh uh hang Zomi te Lungsim hoih in tung siah te sawlna bangbang thumang mahmah te i hihi. “Nu le Pa thumang anah lawh peek” tawh kipantah te ih hihi. Adiakdiak in tomgen leng mikang ten Zogam lading hong kuantoh teh pilna leh sum leh paai kicingtakei seh leh do in anang teta ihihi. Galhiam kibanglo thatang kikim lo ahih man amau khutsung tungta in ih om hi. Tua zawhte Piantit ah amau sep noploh gal maiding ding, Van giktheithei puading hong sawl teh zong Lungsim hoih tak in thumang aazui ngeungeu te ihhihi. Namdangte phat tuam nading in akizang Zomi thatang leh hunbei te hongngaihsut saklo uh hi.\nKawlgam suahtak nading in zong Zomi thatang leh hun bei khutkawng khetawng nu’n na bei, alomlom in om leuleu ihihi. Suah tak ngah zawhteh zong Shan gam ah Sen kangte, Deekte gam ah kawlgam ai tangding in akisawlna bangbang ah sabeng ding hi lo gamkuan na in’ lungsim hoih nei a thuman dik na ahihi.\nZogam ah tuni dongciang adawl sang siamsinna saang hongkoih’ hongkipia tase keimah leng zong Eilai lopi, eitangthu lopi teng asinsinsak in hongsawl na te amang ngeungeu Zomi Lungsim hoihte ih hihi. Kha lawhsum naleng innkuan nuntakna ding akicing in kingahlo, kipialo silah nungta “Hing na pi’n Nungta lo” te hihang a, ahih hang kicinglo kikhomlo ci’n thumthum tautau se lo Zomi te ih hihi.\nNa ngeina uh zanglo nalai uh sinlo’ hong ci zong, aki mang hi a, Minam Ni ci lo, Pyi nee Nih ci ci leh zong athu mang ih hi hi. Ahih hang hongzawh thawh nop na thu gen kiat loh hang athei gige Zomi te kiom veve hi. Tua ahih man in Biakna lam pan ahi zong in, Laphuak na lam pan ahi zong in Lungsim moi milmel Zomite Zomi ih hihi. Ka mel ahoih hi. Zomi bang in ka nungta dinghi cih thu ki guanguan ta hang a, Nambangte hong sapna ‘C’ peuh ki za thei nawn lo hun hongtu’n to Pasian leh Zomi minnam lungsim hoih in leitung zel ta ahihi.\nNgaihsut sia “KHUAK”\nNidanghun pan kipan galmai samai ah ading’ na hamsa theithei teng hong sem sak in Zomi min in kisam lo a, Chin lay, Chin ma, Chin pouh’ cih teng thuak dekdek laihang a, Na ngeina uh phiat, ko azui, nalai uh sinlo ko asin, na la uh sa lo ko asa, zum (office) sung ah nopau zanglo ko pau in pau, galkap dingin gam kuan in, ciah teh akap lo pa, minngah zakhang, kha lawh khang, akap taktak pa, khanglo, lungkim kei leh Pension tawh khawlsak hi. Hih in ngaihsut sia khuak ahihi.\nHih khuak in hong pumvalh tumding a kithawi gul gol mahmah Thaam pi tawh kibang ahihi.Tu ni ciang dong mahin hih khuak in nasem gige hi. Ana sepzia amu khol gige leh ama pumpi mahmah tawh atuak kha Zomi pilna nei, Sum nei lomhon khat ki om hi. Athuak kha taktak ten bel nasa lua ahih man gen khiase lo a, Lai in zong gelh ding in ngaih sun selo in atu ate tung ah Ei Zomi ih hihi cih kam mal bek hong vaikhak khin khian ahihi.\nHih Ngaihsut sia Khuak in abum khak mi peuhmah pen akpi kang lai avom in gen khiasak thei hi. Gensiam mahmah zawlai hi. Zogam khuapi ding Kawlpi sang in Hakha deih zawk na tungsak hi. Nekding Buh piang lo in Sumtam pi bei Kawlpi pan Hakha ah nek ding pua ta sak nainai hi. Hih Ngaih sut sia khuak in angal khat pan in en hit hiatin nuihsanlai in ka umhi.\nZomi cih kam mal kiukiau in ahong kipan toto biakna lam pan in ahi a, leitung lam pan ahi zong in kizel mahmah ta hi. “Ngal haa paaksa tum kik ngeilo” cih pen khangno te sisan sung ah lampi in kisialsial a, amit kik nawn lo ding in Zopuan pi in Zomi naupang no khat dong ah tuam cip lingleng ta ahihi. Tu lian in Zomi cih hongpantah te Zomi mipil misiam te’ khangham ta in teekta leh Lungnuam ta ding dinmun khangno te kitungta hi. Lungkim huai bang in ngamtat khiat sepkhiat zia ding masuan om gige hi. Zogam ahih leh banghun teh Chin min kikhel ding hiam? cih pen Namdangtung sang Zomi, Laimi, Chomi ten ihzat loh hun ciang in manlangtak in Lungsim “hoih in” Ngaihsut sia ‘khuak” kikhel sak ta ding ahihi.\nPrevious: Thupha a hawmkhia minam – Zomi\nNext: US gamsung khualzinna pawlkhat – 34\nDuterte in galtai kalading uh a, inn kapia ding uh ci ~ Thang Khan Lian\nASEAN Summit hongkah leitung kumpi tampi leh Obama aciah khitphet Kawlgam thupiang


url: =US leh a pawl te’n Syria ah nautang 56 that kik :: ZOMI DAILY\nposted on 20 July 2016 at 9:58 pm UTC+9:30 Lomkholna: News, World\nJuly 20, 2016: US leh a pawl ten zan in Aleppo province sunga om Manbij khuapi leilu lam-a om Tokhar kiim ah ISte tung lam panin a kapna lam uh-ah mipi/nautang 56 (naupang meimawl 11 kihel in) kaplum kik leuleu uh ci-in Syrian Observatory for Human Rights (SOHR) in pulak hi.Manbij khua nawl-a om Hamita khuata ah mi 10 (naupang 4 kihel in) kaplum uh hi. Democratic Forces of Syria (DFS) kicite tawh kipawl in US leh a pawl ten May kha panin Manbij a kapna hangun nautang 167 kaplum ta uh hi ci-n SOHR in gen hi. 167 a kapte lak ah naupang 44, numei 17 leh thongkia mi 8 kihel hi ci-in SOHR in gen beh hi.\nUS central command in Manbij tung lam panin kikap mah a, nautang kikaplum kha hiam cih lim takin thu kikanpha lai hi ci hi ci-in Al Jazeera reporter Rosiland Jordan in Washington panin gen hi. SOHR director Rami Abdel-Rahman in US leh a pawl ten zan in vanleng zangin ISte kap uh a, a ngimna uh kha loin nautang 56 kaplum uh hi ci-in German news agency DPAte kiangah gen hi. Ahih hangin Manbij khua mi ten mi 200 kiim bang si ding hi ci-in gen uh hi.\nUS te makaihna tawh Syrian Democratic Forces ten Manbij leitang haltum sawm uh bang hi ci-in Manbij khua-a ulian Hasan al-Nifi in Al Jazeera newste kiang ah gen hi. Manbij khua pen mi 25,000 kiim teenna mun hi a, IS ten mipite kidalna in zang uh a, zan in US leh a pawl ten Zahuna ah mi 23 kaplum in, tua khit in nitumna lam-a om Manbij lutna kongpi kap uh a, Tokhar ah US leh a pawlte mi thah pen mulkimhuai mahmah a, mi 212 a sih banah tampi mah mang hi ci-in gen beh hi.\nZan halin zong Aleppo a kikapna hangin bomb them lengin kum 45 a upa, mawtaw hawl Yaser Mahmoud Shueeb kha in, dam zo loin si hi ci-in Chris Gunness, spokesman for the United Nations agency in gen hi. Nipi in zong Aleppo mun nih kikap hi ci-in UNRWA in gen hi. Aleppo leitaw lam-a galtaite camp (Damascus panin km 600 gamla a om rebels ten siktum (mortar) tawh kap uh a, a liam leh a si bel om lo hi ci-in gen beh hi.\nStaffan de Mistura, UN special envoy to Syria in Syria buai kipat a kipanin tu dong mi 400,000 si ta ding hi ci-in gen hi.\n-Source: Al Jazeera and agencies\nPrevious: Zomi te dinmun nam thum ~ Sia Pau Khai\nNext: I lampi ciat i tot ciang ~ Zam Thuam


url: =Tulaai Leitung Thuthang Tuamtuam Updates June 6, 2014\n· 1983 kum Kawlgam Yangon khuapi a kisuamlum South Korea misite phawkna ding in Yangon khuapi ah June 6, 2014 ni in pi 5 asaang pi 20 azai Mualsuangkhat South Korea ten phutkhia uhhi. Hih hun amisi mi 17 te minting zong gelhkhia uha, South Korea Foreign minister Yun Byung-Se in honna vanei hi.\n· Shan gam Kuatkhai leh Muse kikaal ah Ta-aih minam thautawi TNLA te leh Kawlgam gaalkaap te June 4 nasia tak kikap uha, Kawlgaal kaap lakpan amakaaipi Tatzinmu khat leh a Bu 2 thahlup sak uhhi. ci in June 6, 2014 ni in taagkokhia uhhi.Tun langnih akigemgem laai hi in kikaap sawm mahmah laai cih genbeh uhhi.\n· Kum 20 sung ah akhatveina G-8 te thukikupna ah tutung petpet ciang Russia nawlkhin in G-7 teng June 5 ni in Belgium gam Brussels khuapi ah amanphet uh asawtlo in French gam Paris khuapi ah ut leh utloh thu kisailo in Russia President Vladimir Putin, Piantit President Francois Hollande leh Britain Prime Minister David Cameron te kituak uh ahihman in kimukha uhhi.\n· USA gam Seattle Pacific University, ah miki kapna khat June 5, 2014 in piang leuleu a mikhat si in 3 liam a mikap pa pasal kum 26 apha pan Aaron Ybarra palik ten manphot in thongsung ah koih uhhi.\n· Afghanistan gam President kiteelna ah amaaitai ahaatpeen ahi Mr Abdullah Abdullah migilo te in suam in atuanna mawtaw bomb tawh June 6, 2014 ni in sukkhap sawm himah leh amah thatzolo uha, a body guard khat leh mi 7 si in 22 liam uhhi.\n· Leitung ah Gaalkaap vaai ah sumtam azangpeen nihna China gamte in 2014 gaalvaai sumzekding ageelzah sang un 20% tawmzaw in pulaakkhia uhhi ci in US Defense Dept te in June 6, 2014 ni in genkhia uhhi. China te pulaak na ah 2014 aiding $120 billion cipong uha, ataktak in $145bn zang uhhi ci hi. USA te leitung ah atamzang peen hi uha 2013 kum in $600bn zangh uhhi.\nLungdam mahmah ka blog zong navel sak vevua


url: =Numei hoih le hoihlo ~ Rev. Lian Za Nang :: ZOMI DAILY\nposted on 2 July 2016 at 12:50 am Lomkholna: Article\n(1) Pa- Chairman – Innkuan lutang(2)Nu- Secretary – Thuvanpi (S-1)\n(3) Tate-Members – Mipi\nPasian thu tawh kizui-in innkuan khat pen pawipi neu khat tawh kibang a, anuai a bangin tavuan kinei ciat hi.\n(1) Pa- Senior Pastor -Innkuan Siampi\n(2) Nu-Sunday School Teacher-Nipi sianu\n(3) Tate-Sunday School Children-Nipi sang naupangte\nInnkuan sungah tate tawh a kitamthuahpen Nute ahi hi. Ni khat nai 24 a omna sungah Sangah slate tawh nai 6 sung bang bek kithuah uh a, a omlai nai 18 sung pen Nute tawh a tamzaw kithuah uh hi. I pu i pate in thuciin khat na nei uh a, “Zipil in innkuan nuamsak, zihai in innkuan susia” (Numei pilte’n u le nau gawmtuah, numei haite’n phung khen) ci uh hi. Innkuan nuam le innkuan nuam lo i cih pen Nute makaihna tawh kisai mahmah hi.\nLeitung sangte le nipi sangte ah thumang lo, slate uk zawh loh, a makaih zawh loh sangnaupangte pen inn pan nu leh pate’ hilh loh makaih lohte mah na hi pah hi. Kawlte’n zong “Leitungah i sia masa pen Nu le Pate hi” na ci uh hi. Innkuan sung pan Nu le Pa pattah numeite pen a tamzaw pasal a neih uh clang le to a neih uh ciangin zi hoih, nu hoih hong suak uh hi. Nu pil loin a tate pil mahmah cih tam lo hi. Tua ahih manin Nu (Zonu’ Tongluan) ahi ding peuhmah in innkuan sung makaihzia ding theih kul a, sin zong kul hi.\nInnkuan khat sim hoih tek leh PawIpi zong a hoih hi pah a, Pawlpi khat simin hoih tek leh i Zo minam bup a hoih, hong hi pah hi. Innkuan khat i cih pen pawlpineu khat ihih lam kiphawkhuai mahmah hi. Tua hi a, i innkuan, i pawipi le i minam adingin numeite bangzahin manpha hiam cih kimu thei hi. Lai Siangtho in zong hih bangin na gen hi. “Zi hoih in suang manpha sangin manphazaw pek hi. (Pau.31:10)\nTopa Jesu khangsimna numeite:\n(1)Bethsheba -1Kum 1:16\n(2)Ruth -Ruth.4:13-14, Mt.1:5\n(4)Tamar -Pn.38:24, Mt.1:3,\nPaunak lai gelhpa Soloman in zi hoih i cihte a bangci nam hiam cih paunak 31 sungah hih bangin na gelh hi.\n(1)A pasal in muang mahmah hi.\n(2)A khantawn tungin a pasal tungah thupha bawl hi.\n(3)A pasal tungah thusia tun ngei lo hi.\n(4)Thanuam takin na sem hi.\n(5)Tho baihin lurn hak hi.\n(6)Nasep ding vaihawmsak hi.\n(7)Amah in khau khekin a puan ding gantawm hi.\n(8)A zawng mite tungah cingh hi.\n(9)A cimawh mite tungah huhna pia hi.\n(10) Pilna tawh thugenin, kamkhum takin pau hiathiat hi.\n(12) A tate in itbawl uh a, a pasal in zonc pakta mahmah hi.\n(13) Topa a zahtak numei in a phaktaak khat ahi hi.\nLai Siangtho sung numei hoihte\n(1) Abigal-(1Sam.25:3-18)-A tei, a dim, a navak\n(2) Kanaan numei-(Mat.15:21-23)-Upna lian nei\n(3) Deborah-(Tkte.4:4) Gammite deihsak\n(4) Dorcas-(St.9:16)-Cimawh huh\n(6) Martha-(Lk.10:38-42)-Innngak muan\n(7) Magadala Mari-(Jn.20:1-2)-A thokik Jesu kilatna\n(8) Naomi-(Ruth.1:8-10)- Teek hoih\n(9) Samaria numei-(John.4:1-42)-Lungdannna thu tangko\n(10) Sumen-(2Kum.4:10)-Zindo siam\nLai Siangtho sung etteh huai numeite\n(1) Esther bangin gam leh minam it in\n(2) Hanna bangin Pasian tawh kiho den in\n(3) Lydia bangin Pasian mite zindo siam in\n(4) Mari bangin lungduai in\n(5) Ruth bangin cihtakna le thumanna nei in\nHih hun nunung sungah Pasian in ei Zomi numeite thupha hong pia a, Lai Siangtho sungah a kigen numei hoihte nuntakzia tawh kibangin hong nungtasak hi. Tua bek tham loin pilna lamah zong minam dangte mah bangin ThD; PhD dongah hong lamsangto hi.\nLST sung numeite Pasian nasepna\n(1) Kamsangte zindo (2Kum.4:10)\n(2) A cimawh mite huh (Pau.31:20)\n(3) Jesu’ khe silsak (Lk.7:37-38)\n(4) Pawlpi na sem (Rom.16:1-2)\n(5) Sangmang na sem (Rom.16:3)\nLai Siangtho sung numei hoihiote\n(1) Delilah (Tkte.16:22)-Samson’ zi, sum deihna tawh pasal nei, a pasal zuak\n(2) Eve (Pn.3:6)-Adam’ zi- Leitungmi khempeuh Pasian gal suaksak\n(1) Gomar (Hos.1:1-3)-Hosea’ zi, Numei paktat, a pasal daisak,\n(2) Miriam (Gam.12:1-2)-Thu nei nuam\n(3) Sapfira (St.5:1-6)-Ananias’ zi, SawItakte tungah lo zuakman khem\nTuhun pen hun nunung ahih mah bangin leitung mun tuamtuamah nuntak haksatna tungtawnin thu urn lo numeite pen Noah huna tuiciin tun hun tawh kibangin sia mahmah hi. Bangkok ah a gam kumpite theihpih (tazavuan) numei kizuak awn khat le alang (million 11/2) pha hi. Tua ahih manin leitung bupah HIV lungno kihawmkhiatna phualpi kid liang hi. Combodia ah 40% HIV natna nei hi. Leitung ah thu um lote bangzah takin sia taleh ei Zomite Christian 99% kihi ta a, hih siatnate pan hong kern i biak Pasian min phat hang.\nLeitung lam le Pasian thu lama nnipil misiam, mi minthangte le Pasian mizatte thu i et ciangin a tamzaw pen Pate makaihna sangin Nute’ makaihna hang hizaw hi. Ka nu hong thungetsakna hang, ka nu hong pattah siamna hang, ka nu hong makaih siamna hang, cih vive hizaw hi. Hih article a simkha numei khat kimciat in numei manpha le numei thupi na hihna kitel thak a, na innkuan sung, na pawlpi sung le na minam ading Nu hoih ahi dingin Topa’n thupha hong pia ta hen.\nRev. Lian Za Nang\nSource: Zangkong Awging\nPrevious: Thungen ni ~ LST: John 16:24\nNext: Junk Food atamnek pasalte bawtui cidamlo


url: =Nupa-te’ theih-huai ~ Tdkhen :: ZOMI DAILY\nNupa-te’ theih-huai ~ Tdkhen\nposted on 23 June 2017 at 7:50 am Lomkholna: Innkuan, News, Tdkhen\n1. Nupa ki-itna pen Innkuan kilam nadinga Pasian’ hong piak ahi hi. Thudangte i kivuknelh sakleh Innkuan kiling ding hi.\n2. Nupa i cih pen Innkuan kingakh-na zawlpi a pua khuam tegel hi-a, a kithutuak mahmah ding ki sam hi. Tua hi keileh zawlpi tunga tuang i tate kia khia ding uh hi. Nupa ki-itna khit-a tate itna pen nupa ki-itna tungtawn-a hong kipia hizaw lai hi. Pawlkhatte tate tawh kopin a nu a lang bawl’ om thei in, tate tawh kopin a pa a lang bawl’ ki om thei hi.\n3. Khangluite in, “Suk-tum tungah zong nupakhat lumkhawm thei hi” a ci uh hi. Nupa kipumkhatna thu tel mahmah uhhi.\n4. Mite’ thugen’ khat peuh tawh i nupa kal kiling sak ngam mawk ding hiam? I zi maw, i pasal maw, sangin a uphuai zaw khat i muhleh pen a lampial, et loh dingpi khat a en kha i hi ding hi.\n5. ‘Nupa’ cih pen pumkhat a kici ahi hi. Khat in taklam sii’ in, khat in veilam a sii’ ahi hi.Tua pen pumkhat ahihna ahi hi. Veilam leh taklam ki thutuak lo cih bang om lo hi. Nu zaw maw, pa zaw maw khat peuh in a pulak masak khat peuh, “He he” cih pah theih ahi hi.\n6. Pasal in a maitang mu thei lo-in, a zi’ maitang a mu hi. Tua mah bangin a zi tawh kisai teng a en ding hi. Numei in zong a maitang mu thei lo-in a pasal’ maitang a mu hi. Tua mah bangin a pasal tawh kisai teng a en ding hi. A kikhai kimin a om’ keileh nupa cidam lo, innkuan cidam lo ahi ding hi.\n7. Pasal in a ma’ lam bek en in, a thuneihna a zi’ tungah a zat lailaileh, zi-hai a neihleh, sila in zangzang thei dinga, zi laihawl a neihleh om khawmkhawm thei lo-in, zipil a neihleh a zi in sila lungsim tawh a pasal a om pihpih lel ding hi.\n8. Nupa pawlkhat a kithutuak mahmah ding banga, ahizongin angaihsutna uh a kituah sung bek ahi hi. Bazarte ah vakkhawm hialhial uh a, aduh adeih uh a kibat loh ciangin a buai uh hi. Duhdan deihdan a kibatloh laitak pen nupa hihna i zat ding laitak hi zaw hi. Pawlkhatte bang pen a lawm ii’ mitlimlang lei dinga pai hi napi, a et sakleh a lu-vai keei ahih cianga, “Bulh thei kei niteh, piang kei,” ci-in lei’sak lo ziau hi.\n9. Pasal cih pen i khanglui ngeina-ah, a zong ding, a vai’ ding, a puapial dinga ngaihsut ahi hi. U sung nau sung khua sung vaite ah a pilvang ding ahi hi. Tua mah bangin khangluite in, “Pasal vakvak saliang pet” a ci uh hi. Tua ahihmanin zite in pasalte’ vahna peuh lung himawhin kankan se lo-in, “A neipa hiven, a neihsa behlap ding hilo dia” cilelin, “Humpisul leh pasal’ vahna kikan ngei lo” cihte thei-leh! Tua mah bangin pasalte zong zi leh tate’ a’dingin muanhuai pah-leh!\nNumeite leuleu pen i pu i pate’ ngeina ah, vakvak lo zaw in, innsung vai, zin leh leeng vai, anhuan mehbawl vai, huangsung vai teng a sua dinga ngaihsut ahi hi. Thamlo-in numeite puapialleh ze-etna nanglah zaw deuh kici in, i pu i pate in, “Nupi vakvak thusia zong” a ci uh hi.\n10. Pa in thupha a bawlna khat peuhah, “Ka zi ka tate in gengen uh-a” ci sese lel ding hi.\n11. Nu in zong thupha a bawlna khat peuhah, “Ka pa un gengen ahi cianga” ci sese lel ding hi.\n12. Tate in zong nu leh pa’ sawlna lo-a thupha a bawl ciangin, “Ka nu, ka pa deih dan ahih cianga” ci sese lel ding hi.\n13. Pa pen khualzinin nu bek a om ahizongin, innsung khantoh nading vai khat peuh, sumgil, paaigil, vangil khat peuh neih theih nading munte ah, pate a om loh hangin vaihawm’ ngamna pen, “Nu” cing hihna ahi hi. “Nu” cing i cihte pen pate’ lungsim a telte ahi hi. Pate’ lungsim i tel keileh “Nu” cing hi zo nai lo cihna ahi hi. Tua bangte in bangmah vaihawm ngamlo ding ahihmanin, “Nu” a cing zo lo ahi hi. Pa’ om loh sunga a vaihawmnate khempeuh zong, pa mitsuana, pa hu-ngaiha a sep ahihmanin, “Pa’ hang mah hi” a cih theih ding ahi hi.\n14. Pa in zong a om’ loh kal-a a innkuante’ vaihawmnate khempeuh ama’ vaihawmna mahin a thukim’ pah theih ding ahi hi. Banghanghiam cihleh innsung mimal khat in i lem’ hunhun-a na hoih i sep theih zel pen innkuan kitheih taangna hang’ hi a, pa in innkuan a suahtak sakna hang’ ahi hi.\nHih thu a telsiam lo pawlkhatte in pasalte om lo-a nalian a sem zite pen kimawhsak zawsopin, “Numei’ baangkua sung” peuh ki cih sak thei mawk hi. Pa’ hangin tua zah a vaihawm ngam hizaw hi.\nPa pen a zinna panin a tun hunhunah a innsunga vaihawmna a om khempeuh pen encikin, thukimna letmat a thuh(Pha hi cih) ding ahi hi. Tua innkuan khantohna pen, PA’ hang ahi hi.\n(1) Pa = Makaipi (President).\n(2) Nu = Neihsa kem (Home Minister).\n(3) Tate = Thu kikuppih (Committee member).\n(4) Mipite = Nasepna mun (Mission Field).\nKhristian Zomi Innkuan/ Tdkhen Tuuno Huang\nPrevious: Mitphial lakding kineih in nungak te nawi aban meksaksak khat kiman\nNext: Kuala Lumpur khuasung aom vanmanpha zuakna Jewellery Shop ah suntangpi in damiah lut


url: =Update: Nu Piang Ngaih Don luanghawm Tedim lam zuantota :: ZOMI DAILY\nposted on 15 August 2016 at 10:59 am UTC+9:30 Lomkholna: Dahpihna, News, Zomi\nUpdate: 15 August @ 9:48am\nTuni 15 August 2016, 7:30 am in ZYA motor Super Custom pen Pa Khan Za Nang (President ZYA) in motor hawlto a Assistant Secretary Pa En Khan Go tawh kithuah to in Nu Piang Ngaih Don luang Dimpi lam kipua tota hi. Lampi hoihlo ahih manin azui ding dang teng Haimual Jeep khattawh kithuah to hi. Khuahun zong hoihlo lua ahih manin Thungetna ah phawkpih tek Ni.\nNu Piang Ngaih Don luang Kawlpi tungta\nKawlpi – August 14\nSingapore ah inn teengin nuntak a zong Dimpi khua Nu Piang Ngaih Don luang tunitak nai 6 hunin Kawlpi tung ta a, tuzan Kawlpi ah zan tampih phot ding cih kiza hi. Sanggamnu pen zan ni in Singapore pan hong kipua khia a, Yangon khuapi ah Zomi 200 val in na dawn zihziah uh hi.\nKawlpi ah zong mawtaw 100 val leh cycle 400 kim in na dawn zihziah hi. Tahan RC Biakinn ah thuzuite leh mipihte in lungkim huai takin hun bawlpih uh a, zing ciang zingsang nai 7:30 hunin Kawlpi pan ZYA Mawtaw tawh Dimpi hong zuan kik ding uh hi.\nZYA – Tedim in mawtaw vaihawmin ahi thei teng in Sozang ah kidawn ding a, Dimpi khua dong kikha ding ci hi. Dah leh kah kawmkal ah Pasian’ deihna om ding hi, ci-in nupi papite kihehnem uh hi.\nUpdate: 14 August @ 10:46pm\nZomi u le nau, nu le pate aw,\nNu Piang Ngaih Don (24 Years) Dimpi Khua, Singapore pan hong nusia pen Kalaymyo ciang hong tung ta hi. Khamtung lam lampi hoihlo lua ahih manin Tahan RC biakinn ah tuzan kigiak sak phot hi. Zingciang August 15, 2016 (Monday) Ni zingsang 7:00 am in Tahan RC Biakinn pi pan apianna khua Dimpi lam hong zuanto ding hi.\nUpdate: 14 August @ 2:29pm\nUpdate kik na Singapore pan hong kithahsak Sanggamnu Nu Piang Ngaih Don vai.\nVideo: Piang Ngaih Don was greeted by thousands of her Zomi people in Myanmar\nPrevious: Vondeih Kep Ding – 43 (Pau Khan Kap)\nNext: Singapore ah MRT meileng meikhu pusuakgawp


url: =A Lian MahMah Leiba Kiloh Zo :: ZOMI DAILY\nposted on 5 January 2015 at 8:49 am Lomkholna: Article, Biakna, SuanghDal\nA lian mahmah Leiba kiloh zo Lo hi loin, kiloh zo hi zaw hi. “A leiba loh zo lo ahih manin a zi a ta le a neih khempeuh zuakin a leiba a loh nadingin Kumpi pa in thu a pia hi” (Matt. 18: 25).\nMihingte in ih mawhna leiba loh ding a kisap mahmahna thu ih theih ih tel matengin Lungdamna Thu (the Gospel) ii a Lungdam huaina Thu manpha ih sa thei ngiat kei ding hi. Mihing a tamzawte le thu-ummite na-ngawn in khat veivei Khrih lo tawh a cimawh, a hehpih huai mahmah mite ih hih lam ngaihsut khak in kinei lo hi.\nMi tawm khat bekin Pasian’ hehna khutnuai ah bangmah awlmawh loin a kilung nuntaak ahihna ngaihsun bek mawk uh hi. Eite in mimawh taktak ih hihna thu ih tel thei kei uh hi. Ih thusim nuam kei uh hi. Mawhnei ka hi kei, a ci nuam vive ih hi uh hi.\nKhatvei lai-in Jesuh in Kumpipa’ sum mak tampi lei a ba nasem pa’ tangthu khat na gen hi. A Manglai in “ten thousand talents” kici hi. Talent khat pen pasal pha mahmah khat ii kum (20) thalawh thamanh tawh kikim hi, ci-in Lai Siangtho Siamte in gen hi. Banghangin Jesuh in hih bangin a uang lua leiba tawh kisai thu gentehna in zang ahi hiam? Ci-in kidong nuam kha ding hi.\nIh theih dingah Jesuh mahmah in zong mite in a thu gen a tel theih nadingin hih bang thugentehnate a na zang giapgiap mai mah ahi hi. Hih talent tulsawm leiba gentehna ah tua talent tulsawm pen mawhnei mi khat in Pasian’ tungah a mawhna hanga a bat leiba gentehna ahi hi. Hih in mihing khat ciat in Pasian’ tungah ih loh ih dit kik zawh ngei nawn loh ding mawhna leiba a gentehna ahi hi. Tua ahih leh eite khat ciat in ih mawhna hangin Pasian’ tungah ih leiba bangzah in lian cih kingaih sun thei kha ding hi. Loh zo lo ahih manin a zi a ta le a neih khempeuh zuakin a leiba a loh nading Kumpipa in thu pia hi mah ta leh loh zo tuan lo ahihna Lai Siangtho sungah na gen hi. Tua tak ciangin Kumpipa in hehpih huai sa-in a leiba teng maisakin a khah hi, ci-in Lai Siangtho sungah kigelh hi (Matt 18: 27).\nLungdamna Thu ih cihcih tua Thu ahi hi. Jesuh in ih leiba khempeuh pek khat zong kisam lo, paubanna om kilkel loin ong piak sak zo hi. Hallelujah!!! Leiba ong loh sak ciang bek hi loin, sum le paii tawh a kilei zo ngei lo ding tawntung nuntakna zong ong piak beh hi. Amen!!! Hih thu pen Paul in a kigen zolo Khrih ii hauhna thupha/ Unsearchable riches of Christ” ci-in na gen hi. (Eph. 3: 8). Pasian in tumahmah in ei thu-umte in hih a kigen thei lo sunglam suahtakna thupha, a kiguk sak thei lo Khrih’ hauhna sungah lungdamna pen a it huai lo ih kiim le ih paamte’ lak ah ih nuntak pih zawh ding le natna le satna, hamsatna le bawlsiatna ahi hih leitungah a lungdam pih veve zote ih hih ding hong deih hi. Khanlawhna Labu sugnah “Haksatna om lo hi lo a, haksatna kizo thei” a cih bang lian a hi hi.\nIh lungsim tawng panin mawhna thu kitelna lo tawh Lungdamna Thu a manphat mahmahna ih um thei kei ding hi. Mawhna thu a kitel semsem nuntakna pen Christian te adingin Kha lam ah khangcinna Christian nuntakzia ding ahi hi. Kha-gah gah phat theih nadingin mawhna thu ah kidopna kisam hi. Mawhna awlmawh nawn lo, piangthak khin ta, cih dan hi lo zaw hi. Tua sangsikin, khantohna zui-in mawhzia zong khang ahih manin ih nuntakna ah mawhziate enpha in Lai Siangtho tawh kisit tel tawntunga mawhna thu ah kidop tawntung ding hi zaw hi. In fact, one sign of spiritual growth is an increased awareness of our sinfulness.\nHih thugentehna ah Kumpipa in nasempa a maisak leiba talent tul sawm pen tulai hi leh ($ 6 billion) dollar mak guk tawh kikim hi, ci-in scholar te in gen uh hi. Topa Jesuh in hih zah leiba maisakna thu a genna pen Khatna ah, (1) A Siangtho a dik, a maan Pasian’ mai ah, mihingte ih mawhna hanga a lian mahmah leiba ih neihna thu hi; Nihna ah, (2) Mihingte in hih zah tawh a kibang leiba eimau’ thagum tawh loh zo ngei lo ding ih hihna lak hi (“Mawhna thamanh in sihna ahi hi…,” Rom. 6:23a); Thumna ah, (3) Pasian’ ong khuangaihna le a lungduaina (Matt. 18: 26, 29) in thakhat thu in thu ong khen pahlohna thu; Lina ah, (4) Pasian’ hehpihna hangin Jesuh’ sihna tawh mawhna thamanh ong loh sakin, Jesuh Khrih’ thawhkik vangliatna tawh mawhna’ vangliatna ong sukkhap sak zo hi (“but the free gift of God is eternal life in Christ Jesus our Lord,” Rom 2: 23b).suangdal\nHih mawhna leibat tawh kisai in, Khatna ah, Pasian’ ong piakkhong hotkhiatna pen gen zawh loh in lian mahmah in thuk mahmah a, zai mahmah hi. Salvation is not such a cheap. Hotkhiatna pen a mawkna hi lo hi. Aman pia zo lo ih hih manin Khrih in ong piak sak hi zaw hi. Ih thalawh sawm sangin Lungdam zawh sawm zaw lehang sepzawhna le a siangtho nuntak zawhna kimu zaw ding hi. Hih a lian mahmah hotkhiatna thu pen a Lungdam huai penpen thu ahi hi (Tua ahih manin hih a lian mahmah hotkhiatna thu thu don loin om lehang bangci bangin suahtakna ngah thei ding ih hi hiam? Heb. 2:3). How shall we escape if we neglect such a great salvation?\nNihna ah, mikhat in midangte’ tungah hehpihna le khuangaihna a neih theih kei leh tua nu tua pa in Pasian’ hehpihna hanga hotkhiatna a ngah nai lo pi hi ding hi, ci-in kiciamteh thei ding a (Matt. 18: 32-33), tua nu tua pa in amah a kihehpih a kikhua-ngaih, a leiba a kimai sak bangin midangte tungah zong a gamtat kei leh a thal lam cilsiat ama’ tungah tu kik tektek dinga, Kumpipa in a leiba a loh matengin thong sungah koih kik thei hi (vv. 34-35). Tua ahih manin mawhna hong kimaisak Thu-ummite in zong ih lungsim tawng panin ih sanggampa’ mawhna ih maisak kei leh vantunga om ih Pa in zong ei a’ ong maisak zo ding ahi hiam? Kote tungah ahong mawhte’ mawhna ka mai sak mah bangun kote’ mawhna zong ong mai sak in. Topa aw, hih a lian mahmah ka Leiba nong loh sak manin ka lung a dam hi. Evan. Suang Dal\nPrevious: 2015 kumthak lungngaihna\nNext: ZOFA panmun kiteelna


url: =Mutsuak Ngawlna Ahang Nam 7 ~ Thu Tatuam (Siyin News)\nMutsuak Ngawlna Ahang Nam 7\nWednesday, August 01, 2018 Cidamna 2 comments\nMihing zasim 27 sia lupmun tung thet zawk ciang musuak papai ngawlin zasim 73 sia khat vavei mutsuak papai ngalw ci hi.\nMut papai theingawlna ahang sia, lupma hiat in ihsep ihvawtte hang hi ci'n kison hi.\n1) Zatawp hang: Zazial sungah Nicotine datte in pumpi sung tawhlo sak in, lungtuk malang sak ahikom lupmun tung zotma in zatawp sia hoi ngawl hi.\n2) Tuihawp hang: Lupmun tungah zot ma hiat tui tam tatak neak tu hi ngawl hi.\n3) Muthun khen tu: Nitak nai 4:00 saat zawk ciang zingsang dong ih musuak buana le tawm vei sung mut pak sia hoi ngawl hi.\n4) Electronci vanh hang: Phone , TV le electronic vanh khat pawpo sia mut ma hiat zangh leang mutsuak ngawl in, zingciang atu ngaisut leilamh leang zong mut suak ngawl hi.\n5) Excercise hang: Excercise vawt leang mut nuam tuam ahihang, akisamh za sangin naisa vawt lei leang mut suak papai ngawl hi.\n6) Tuilum taw kibual hang: Tuilum taw kibual sia pumpi atu hoi ci ahihang, Syavuan pawlkhat ii research vawtna ah tuilum taw vawt leang pumpi zaangkhai tuam ahikom mut suak papai ngawl ci hi.\n7) Nganhiangte hang: Pawlkhat in inn sung khawi nganhingte taw lumh khawm ahi uh hang, nganhingte sia tungh papai ahikom mutsuak papai ngawl hi.\nIBU NUR INTAN August 3, 2018 at 5:41 AM


url: =Innkuan hamsatna ahuhding in nasep akipanlian nungakno mawtaw tuahsia in si :: ZOMI DAILY\nposted on 17 October 2017 at 8:21 pm UTC+9:30 Lomkholna: Malaysia, News, Sawltak, World\nApasal aom nawnlo meigong “Single-mother” khat ii atanu tuzingsang mawtaw tuahsia in sihi. Tua meigongnu ii aminpen Rohani Ahmad kici a, kum 49 aphakhin khat ahihi. Kedah, Sungai Petani sungah tuzingsang atanu in mawtaw tuahsia in nusia cih atheih ciangin aphual ah delhpah hi.\nTuahsiatna aphual atun ciangin atanu ii aluanghawm pen Stretcher tungah akisial zilzialsa in mupah hi. Amahzong atanu kisialna Stretcher lamah damtak in paiphei khiankhian in, atanu aki khuhcipna tuipuanpen damdam in hongkhia hiathiat hi.\nNupinu in atanu asitaktak amuh ciangin khasia mahmah in, alu asamteng zutsat hialhial hi. Tuakhit ciangin avotkhin dikdek atanu ii ataltang napsak hi. Tuakhit ciangin atanu adingin thu ngetsak hi.\nNupinu pen mipi muhding in akahkhiat baba hetloh hangin, amaitangsuah in bangzah in alungtang kitamkham hiam cihpen kimuthei hi.\nHih anusia atanu pen Nur Izaty Syazwani Zamri kici a, kum 20 bek hipan hi. Anu in agenkhiatna ah atanu pen Factory khatah nasep akipanlian hi a, asepzawh kalnih bekbek aphapan cihi.\nZannilian inzong anasepna panin khasum Pinjam “Advance salary” thohkhol in, angah khinlian ahihi. Diploma zong azonkhinlian hi a, anu khatguak ii naseppen hehpihhuai salua ahih manin, sangkah zomnawnlo in, innkuansung sumzat noptuamding ci’n nasep akipan ahihi.\nApapen abeisa kum 4 hunlai in hong nusiakhin hi a, anu in amau unau 3 tawh hamsatak in anuntakpih ahihi. Innkuansung hamsatna telmahmah ahih manin, nasep akipanpah hi a, nasep a ngahcil inzong lawpmahmah, innkuansung panpih theitading ci’n lungdam mahmah hi. Ahi zongin apatawh tu’n hong nusia uh, cikmahciang hong ciahkik nawnloding ci’n anupen khasia mahmah hi.\nTuzingsang nasemding in 5am hunpawl in akuankhia hi a, lamkal ah atuahsia ahihi. Anu in zingsang 6:30am hunpawl in kavengte’n innkong hongkiu in na tanu atuanna mawtaw tuahsia hongcih ciangin aphual ah kadelhpah leh aluanghawm in hong dawntuah hi ci’n anu in genkhia hi.\nAtuanna mawtaw uhpen Sony Factory Workers teng apua Van mawtaw khat hi a, asungah nasem mi 13 atuangkhawm uh ahihi. Lamkal ah Perodua Myvi khattawh ki maitang phutkha in, mawtaw sungpan in mi 10 kilawnkhia hi. Tualak ah hih numeino khatpen aphual ah sipah in, alawm adangte zong zato kipuak uhhi. Perodua Myvi ahawlpa zong si cih kiza hi.\nInnkuansung nuntakna ahamsatzia athei, sumzongin anu apanpihsawm nungakno khatpen banghang in mawtaw tuahsia in sicitciat hiam cihnop huai mahmah hi. Zogam mawtaw tuahsiatna ihzakzak kawmkal ah hih nutate thuzong khasiat huaisa kahih manin kong gelhkhiat ahihi. Sawltak #zomidaily\nPrevious: Malaysia, Penang ah Passport atuh abawlkhia Agent khat kiman\nNext: Pua pialna ah ~ Tdkhen\nMalaysia, Johor Baru ah naungek bawngnawivui atuh honkhat kiman


url: =Syria Leitung gam laizang tualgal veng cih om lo tuni tan in ah\nSyria Tualgal buaina tuni dong vengnailo ahih manin nisim vanlam lei lam pan kikapna khawltuanlo hi. Tua kawmkal ah ISIS te zong khauhpai mahmah ahih manin Leitung gam laizang lam Middle East teng toknawi gawp hi.\nSyria tualgal a venloh banah ISIS in Syria gamsung mun zapi tak luah ahih manin Russian kumpi Vladimir Putin ISIS te hawlkhiatna dingleh suksiatna ding ci in vanlam pan bomb nakpi takin khiat in mitampi si ci hi. Hih bomb khiatna pen Putin in ISIS te lam a khiathilo in Syria sung a om gamlenam ading akipiakhia gam hoihna ding a galdo te a khiat hizaw hi ci in US in mawhsak na tangko khia uh hi. Ahi zongin Putin in ISIS te mah hi ka khiat uh ci veve hi.\n8/1/2016 05:47:23 pm